
转讜住驻讜转





	讗讬谉 驻讬专讜砖 诇拽讟注 讝讛





专讘 谞住讬诐 讙讗讜谉

讗诪专 专' 讝讬专讗 谞拽讜讟 讚专' 讞讬讬讗 讘专 讗讘讗 讘讬讚讱 讚讙诪专 砖诪注转转讗 诪驻讜诪讬讛 讚专讘讬讛. 讗讬转讗 讘驻专拽 讻讬爪讚 诪讘专讻讬谉 注诇 讛驻讬专讜转 (讚祝 诇讞) 诪讛 注谞讬谉 讘谞讬诪讬谉 讘专 讬驻转 讗爪诇 专' 讞讬讬讗 讘专 讗讘讗 专' 讞讬讬讗 讘专 讗讘讗 讚讬讬拽 砖诪注转讗 诪驻讜诪讬讛 讚专讘讬讛 专' 讞讬讬讗 讘专 讗讘讗 讻诇 诇' 讬讜诪讬谉 讛讜讛 诪讛讚专 诇转诇诪讜讚讬讛 拽诪讬讛 讚专' 讬讜讞谞谉 专讘讬讛 讜讗讬转 讚讻讜讜转讛 讘驻' 讻讬住讜讬 讛讚诐 (讚祝 驻讜) 讚砖讞讬讟转 讞讜诇讬谉 讜讘驻' 讛诪讘讬讗 讗砖诐 转诇讜讬 讚讻专讬转讜转 (讚祝 讻讝):




诪讜讚讬诐 诪讜讚讬诐 诪砖转拽讬谉 讗讜转讜. 讘转诇诪讜讚 讗专抓 讬砖专讗诇 谞转谞讜 讛驻专砖 讘讝讛 讛讚讘专 讜讗诪专讜 讛讚讛 讚讗讬转诪专 讘爪讘讜专 讗讘诇 讘讬讞讬讚 转讞谞讜谞讬诐 讛诐 讜讘讙诪' 讚诪讙讬诇讛 (讬专讜砖诇诪讬 驻专拽 讚 讛诇讻讛 讬) 讗诪专讜 讜讚讻讜讜转讛 讗诪谉 讗诪谉 砖诪注 砖诪注:






专砖讘"讗

讗讟讜 讻诇 讛砖谞讛 讻讜诇讛 诪讬 注讘讚讬谞谉 讻专讘讬 注拽讬讘讗 讚讛砖转讗 谞讬拽讜诐 讜谞注讘讬讚. 讻转讘 专讘谞讜 讛讗讬 讙讗讜谉 讝"诇: 讜讗诪专讜 砖讘讗"讬 注讚讬讬谉 讞讜转诪讬谉 讗讜转讛 讘专讻讛 专讘讬注讬转 讘驻谞讬 注爪诪讛, 讜诪讬讛讜 讗谞谉 讛讗 转拽讬谞讜 诇谉 专讘 讜砖诪讜讗诇 诪专讙谞讬转讗 讘讘讘诇 讜转讜讚讬注谞讜.



讛谞讬 转诇转 讚讗诪专讬谞谉 讗讬 诇讗讜 讚讗诪专讬谞讛讜 诪砖讛 专讘谞讜 讘讗讜专讬讬转讗 讜讗转讜 讗谞砖讬 讻谞住转 讛讙讚讜诇讛 讜转拽谞讬谞讛讜 讘转驻诇讛 诇讗 讛讜讜 讬讻讜诇讬谉 诇诪讬诪专讗 诇讛讜. 讻转讘 专讘 讛讗讬 讙讗讜谉 讝"诇 讚讛谞讬 诪讬诇讬 讘转驻诇讛 砖讗讬谉 诪拽诇住讬诐 讘转驻诇讛 讬讜转专 诪讚讗讬, 讗讘诇 讘讞讜抓 诪谉 讛转驻诇讛 讻诇 讝诪谉 砖讗讬谞讜 讟讜注讛 讬拽诇住.



诇讗 拽砖讬讗 讛讗 讚讗诪专 诪讬诇转讗 讜转谞讬 诇讛, 讛讗 讚讗诪专 驻住讜拽讗 驻住讜拽讗 讜转谞讬 诇讛. 驻讬专砖 专讘 讛讗讬 讙讗讜谉 讝"诇 讚驻住讜拽讗 驻住讜拽讗 诪讙讜谞讛 讛讜讬 砖转讜拽讬 诇讗 诪砖转拽讬谞谉 诇讬讛, 讗讘诇 诪讬诇转讗 诪讬诇转讗 住诇讜拽讬 谞诪讬 诪住诇拽讬谞谉 诇讬讛. 讜谞专讗讛 砖驻讬专砖 讻谉 诪砖讜诐 讚诪讬诇转讗 诪讬诇转讗 讛讜讬 讻诪讜讚讬诐 诪讜讚讬诐, 讗讘诇 砖讗专 讛诪驻专砖讬诐 驻讬专砖讜 讘讛讬驻讱.





专讬讟讘"讗

讜讚讗讬 讚讗诪专讬转讜 诪砖诪讬讛 讚专' 讬讜讞谞谉 讛诇讻讛 讻专"讗 讘讬讜诐 讟讜讘 砖讞诇 诇讛讬讬转 讘讗讞讚 讘砖讘转. 诪砖讜诐 讚诇讬讻讗 讗诪爪注讜转 讗讜诪专 讗讜转讛 讘讛讜讚讗讛: 



讗讟讜 讻诇 讛砖谞讛 讻讜诇讛 注讘讚讬谞谉 讻专讘讬 注拽讬讘讗 讚讛砖转讗 谞注讘讬讚. 驻讬' 讚讻讬讜谉 讚诇讗 注讘讚讬谞谉 讻讜讜转讬讛 诇注讜诇诐 诇讗 讞砖讘讬谞谉 驻诇讜讙转讬讬讛讜 诇讻诇讜诐 讘讬讜"讟 讗讘诇 讗讬 讛讜讜 驻诇讬讙讬 专讘谞谉 注诇讬' 讚专"讗 讻讬讜谉 讚注讘讚讬谞谉 讻讜讜转讬讬讛讜 讻讜诇讬 砖转讗 讞砖讬讘' 驻诇讜讙转': 



专' 讞讬讬讗 讘专 讗讘讗 讗诪专 谞专讗讬谉 讚讘专讬 专"讗 讜讻'. 讗"专 讬讜住祝 讗谞谉 转拽讬谞讜 诇谉 专讘 讜砖诪讜讗诇 诪专讙谞讬转讗 讘讘讘诇 讜转讜讚讬注谞讜 诪砖驻讟讬 爪讚拽讱. 讜讗转讬讗 讻专讘谞谉 讚讗诪专讬 讚讻讜诇诇讛 讘讘专讻讛 专讗砖讜谞讛 [砖诇 讞讜诇] 讜讛讻讬 谞诪讬 讘转讞诇转 讘专讻讛 讛住诪讜讻讛 诇砖诇砖 专讗砖讜谞讜转 讗诪专讬谞谉 诇讛 讜讻谉 讛诇讻讛: 



诪转谞讬' 讛讗讜诪专 讬讘专讻讜讱 讟讜讘讬诐 讛专讬 讝讛 讚专讱 爪讚讜拽讬诐. 驻讬' 讗讜转诐 砖讛砖驻注转 注诇讬讛诐 讟讜讘讛 讜讛诐 砖讘注讬诐 诪诇砖讜谉 讜谞砖讘注 诇讞诐 讜谞讛讬讛 讟讜讘讬诐 讜讝讛讜 讚专讱 爪讚讜拽讬诐 讚诪砖诪注 砖诪驻谞讬 砖讗诪专讛 转讜专讛 讜讗讻诇转 讜砖讘注转 讛讜讗 讗讜诪专 砖讛砖讘注讬' 讬砖 诇讛诐 诇讘专讱 讜诇讗 讛讗讞专讬诐 讜讗讬谞讜 讻谉. 讜讗讬讻讗 讚诇讗 讙专住讬 讛讻讗 讬讘专讻讜讱 讟讜讘讬诐 讚讛转诐 讘诪讙诇讛 讛讜讗 讚讙专住讬谞谉 诇讬讛 诪砖讜诐 讚讗讬讬专讬 讘讚专讻讬 讛爪讚讜拽讬诐 讗讘诇 讛讻讗 诇讗 讗讬讬专讬 讗诇讗 诪注谞讬谉 转驻诇讛 讜诇讗 讙专住讬 讗诇讗 讛讗讜诪专 注诇 拽谉 爪驻讜专 讬讙讬注讜 专讞诪讬讱 讜讻讜' 砖讗讜诪专 讻讱 讘转驻诇转讜 讗讘 讛专讞诪谉 砖讛讙讬注讜 专讞诪讬讜 注诇 拽谉 爪驻讜专 砖爪讜讬转 诇讗 转拽讞 讛讗诐 注诇 讛讘谞讬诐. 讜诪讜讚讬诐 诪讜讚讬诐 讻讜' 驻讬' 讻砖讛讙讬注 讘转驻诇转讜 诇诪讜讚讬诐 讻讜驻诇讜:



诪驻谞讬 砖诪讟讬诇 拽谞讗讛 讘诪注砖讛 讘专讗砖讬转. 驻讬' 砖讗讜诪专 砖讞住 注诇 讗诇讜 讬讜转专 诪砖讗专 诪注砖讬讜. 讜讗讬讻讗 讚讗诪专讬 诪驻谞讬 砖注讜砖讛 诪讚讜转讬讜 砖诇 讛拽讘"讛 专讞诪讬诐 讜讗讬谞谉 讗诇讗 讙讝讬专讜转 讜讻诪讜 砖讛诪诇讱 讙讜讝专 讜讬砖 注诇 讛注讘讚讬诐 诇注砖讜转 讻讱 讬砖 诇谞讜 诇注砖讜转 讻诇 诪讛 砖爪讜讛 注诇讬谞讜 讜讗驻讬诇讜 讛诪爪讜转 砖讛诐 讙讝讬专讜转 讜诇讗 讬讚注讬谞谉 讟注诪讬讬讛讜 讻讙讜谉 讻诇讗讬诐 讜驻专讛 讗讚讜诪讛 讜讻讬讜爪讗 讘讛谉 讜注讜讚 讚讟注诪讗 讚拽谉 爪驻讜专 诇讗讜 诪砖讜诐 讞诪诇讛 讛讜讗 讚诪讗讬 砖谞讗 诪砖讞讬讟讛 砖讛讜转专讛 讘讛谉 讜诇讗讻讜诇 讘砖专谉 讛讬诇讻讱 讛讗讜诪专 讻讱 讟讜注讛 讛讜讗: 



讗诪砖讜诇 诇讱 诪砖诇 诇讛"讚 诇诪诇讱 砖讛讬讜 诇讜 讗诇祝 讗诇驻讬诐 讚讬谞专讬 讝讛讘 讜诪拽诇住讬谉 讗讜转讜 讘砖诇 讻住祝 诇讗 讙谞讗讬 讛讜讗 诇讜. 讜讗诪专 讛专诪讘"诐 讝"诇 诇讗 讗诪专 讜讛讬讜 诪拽诇住讬谉 讗讜转讜 讘讗诇祝 讚讬谞专讬 讝讛讘 砖讬讛讬讛 讛诪砖诇 讘讬谉 诪讜注讟 诇诪专讜讘讛 讗诇讗 讛讞讬诇讜拽 讘讬谉 讻住祝 诇讝讛讘 砖讛诐 诪讬谞讬谉 讞诇讜拽讬谉 诇讙诪专讬 讻讱 讻诇 讛砖讘讞讬诐 砖讗谞讜 讬讻讜诇讬诐 诇讜诪专 讗讬谞谉 讻诇诇 诪诪讬谉 砖讘讞 讜转讛诇讜转 讛讘讜专讗 讬转注诇讛 讻讬 讙讘讛讜 讜讬拽专讜 诇诪注诇讛 诇诪注诇讛 诪讗诇讛. 讜讛谞讬 诪讬诇讬 诇讗讚讻讜专讬 诪注讬谉 砖讘讞讬讛 讛讬诇讻讱 砖转讬拽讜转讗 注讚讬驻讗 诇谉, 讗讘诇 诇住驻专 谞驻诇讗讜转讬讜 讜谞住讬讜 讜讙讘讜专讜转讬讜 讻诇 讛诪讜住讬祝 讛专讬 讝讛 诪砖讜讘讞 讜讝讛讜 讻诇 住驻专 转讛诇讬诐 讜转砖讘讞讜转 讛爪讚讬拽讬': 



讗诪专 专' 讞谞讬谞讗 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐. 驻讬' 讻诇 注谞讬谉 讛讗讚诐 讗诐 讬讛讬讛 注砖讬专 讗讜 注谞讬 讗讜 讗专讜讱 讗讜 讙讜抓 讗讜讻诐 讗讜 讞讬讜专 讗讜 讞讻诐 讗讜 讟驻砖 讞讜抓 诪讬专讗转 砖诪讬诐, 讜诪爪讬谞讜 住讬讜注 诇专' 讞谞讬谞讗 诪讚讗诪专讬谞谉 讘谞讚讛 讚诪诇讗讱 讛诪诪讜谞讛 注诇 讛讛专讬讜谉 讻讜' 讻注讜专 讗讜 讬驻讛 讗专讜讱 讗讜 拽爪专 讜诇讗 讗诪专 爪讚讬拽 讗讜 专砖注: 



讗讟讜 讬专讗讛 诪诇转讗 讝讜讟专转讗 讛讬讗. 讚拽讗诪专 讻讬 讗诐 诇讬专讗讛 讗转 讛' 讜讻讜':



诇讗 拽砖讬讗 讛讗 讚讗诪专 诪诇转讗 诪诇转讗 讜讻讜驻诇讛. 诪砖转拽讬谉 诇讬讛 讚讚诪讬 讻砖转讬 专砖讜讬讜转 讻讛讗讜诪专 诪讜讚讬诐 诪讜讚讬诐 讛讗 讚讗诪专 驻住讜拽讗 驻住讜拽讗 讜讻讜驻诇讛 讗讞专 讻讱 诪讙讜谞讛 讛讜讗 讚讛讜讬 讗讘诇 砖转讜拽讬 诇讗 诪砖转拽讬谞谉 诇讬讛. 讜讬砖 砖驻讬专砖 讛驻讱 [注讬讬谉 砖诐 讘转讜住驻讜转 讚"讛 讗诪专 驻住讜拽讗 讜讻讜']: 



讗诪专 诇讬讛 讞讘专讜转讗 讻诇驻讬 砖诪讬讗. 驻讬' 砖诇讗 讬讻讜讬谉 讘转驻诇转讜 讻讗讚诐 砖诪讚讘专 注诐 讛讚讬讜讟 讞讘讬专讜 砖讗讬谞讜 诪砖讙讬讞:





讛诪讗讬专讬

讛诪砖谞讛 讛砖诇讬砖讬转 讛讗讜诪专 讬讘专讻讜讱 讟讜讘讬诐 讜讻讜' [讛讙讛转 讛诪"诇 讜讻谉 讛讬讗 讙讬专住转 讛专讬"祝 讜讛专讗"砖 讗讘诇 讘讙诪' 砖诇谞讜 讛讙讬专住讗 讛讗讜诪专 注诇 拽谉 爪驻讜专 讬讙讬注讜 专讞诪讬讱 讜讻讜' 讜讻"讛 讛讙讬' 讘诪住' 诪讙讬诇讛 讻"讛 注"讘] 讻讜讜谞转 讛诪砖谞讛 诇讘讗专 砖爪专讬讱 讛讗讚诐 诇讚拽讚拽 讘讚讘专讬 驻讬讜 讜诇讛砖诪专 诪讞讟讜讗 讘诇砖讜谞讜 讜讗诪专 注诇 讛讗讜诪专 讬讘专讻讜讱 讟讜讘讬诐 专"诇 讛砖诇讜讬诐 讜讛砖拽讟讬诐 谞拽讬讬诐 诪讻诇 爪注专 讻讗诪专讜 讜谞砖讘注 诇讞诐 讜谞讛讬讛 讟讜讘讬诐 讜谞专讗讛 诪讚讘专讬讜 砖讻诇 讛砖专讜讬诐 讘爪注专 讜砖讻诇 注谞讬谞讬讛诐 讘爪注专 讗讬谉 诇讛诐 讘诪讛 诇讘专讱 讝讛讜 讚专讱 讛诪讬谞讜转 讜讘讙诪' 砖诇 诪讙讬诇讛 讘诪砖谞讛 讞' 驻专砖谞讜 讘讝讛 注谞讬谞讬诐 讗讞专讬诐:



讛讗讜诪专 注诇 拽谉 爪驻讜专 讬讙讬注讜 专讞诪讬讱 诇砖诇讞 讗转 讛讗诐 诪注诇 讛讘谞讬诐 讻讱 讬讛讬讜 专讞诪讬讱 注诇 注诪讱 讬砖专讗诇 诪砖转讬拽讬诐 讗讜转讜, 讜谞专讗讛 诇讬 诪驻谞讬 砖讛讜讗 诪讬讞讚 讛砖讙讞讛 驻专讟讬转 讘讘注诇讬 讞讬讬诐 讜讻讘专 讗诪专 讻诪转专注诐 讜转注砖讛 讗讚诐 讻讚讙讬 讛讬诐 讛讜专讛 砖讗讬谉 讛讛砖讙讞讛 讘讘注诇讬 讞讬讬诐 专拽 讛砖讙讞讛 诪讬谞讬转 诇讘讚, 讜讝讛讜 诇讚注转讬 诪讛 砖讗诪专 讘讙诪' 诪驻谞讬 砖诪讟讬诇 拽谞讗讛 讘诪注砖讛 讘专讗砖讬转 讜讛拽谞讗讛 转住讜专 讘讛讬讜转 讻诇 讚讘专 诪讜砖讙讞 讻驻讬 讛专讗讜讬 讜诪"诪 谞讗诪专 讘讛 砖诐 讟注诐 讗讞专 讜讛讜讗 诪驻谞讬 砖讛讜讗 注讜砖讛 诪讚讜转讬讜 专讞诪讬诐 讜讗讬谞诐 讗诇讗 讙讝讬专讜转 讜讝讛 谞专讗讛 讻谞诪砖讱 诇讚注转 讛讗讜诪专 砖驻注讜诇讜转讬讜 谞诪砖讻讜转 讗讞专 讛专爪讜谉, 讜诪讻诇 诪拽讜诐 讗驻砖专 诇驻专砖讜 砖讗讬谉 讛讻讜谞讛 诇专讞诐 注诇 拽谉 讛爪驻讜专 砖讗诐 讻谉 诇讗 讛讬讛 诇讜 诇讛转讬专 讗转 讛砖讞讬讟讛 讗诇讗 砖讛讬讗 讙讝讬专讛 诪讜讟诇转 注诇 讛讗讚诐 诇讛拽谞讜转讜 诪讚讛 讟讜讘讛 讻讚专讱 讗诪专诐 诪讛 讗讻驻转 诇讜 诇讛拽讘"讛 讘讬谉 砖讜讞讟 诪谉 讛爪讜讗专 诇砖讜讞讟 诪谉 讛注讜专祝 讗诇讗 诇爪专祝 讘讛诐 讗转 讛讘专讬讜转 专"诇 诇讛拽谞讜转 诇注讜砖讬讛诐 砖诇讬诪讜转 讛诪讞讜讬讘 讘讛诐, 讜讘转诇诪讜讚 讛诪注专讘 讛讝讻讬专讜 注讜讚 讟注诐 讗讞专 诪驻谞讬 砖讛讜讗 谞专讗讛 讻拽讜专讗 转讙专 注诇 诪讚讜转讬讜 注诇 拽谉 爪驻讜专 讛讙讬注讜 专讞诪讬讜 讜注诇讬讜 诇讗 讛讙讬注讜, 专' 讬讜住讛 讗讜诪专 讻谞讜转谉 拽爪讘讛 诇诪讚讜转讬讜 讻诇讜诪专 注讚 拽谉 爪驻讜专 讛讙讬注讜 专讞诪讬讱, 讜讗诪专讜 注讜讚 砖诐 讛诇讬谉 讛诪转专讙诪讬诐 讘讬转 讬砖专讗诇 讻诪讛 讚讗谞讗 专讞诪谉 讘砖诪讬讗 讻讱 转讛讜谉 专讞诪讬谉 讘讗专注讗 讜转讜专转讗 讗讜 专讞诇讛 讬转讛 讜讬转 讘专讛 诇讗 转讻住讜谉 讘讬讜讞讗 讞讚, 诇讗 注讘讚讬谉 讟讬讘讜转 砖讛谉 注讜砖讬谉 诪讚讜转讬讜 砖诇 讛拽讘"讛 专讞诪讬谉, 讜讻谉 讗诐 讗诪专 注诇 讟讜讘 讬讝讻专 砖诪讱 讻诇讜诪专 砖注诇 讛专注讛 讗讬谉 讻讗谉 讘专讻讛 诪砖转拽讬诐 讗讜转讜 砖讞讬讬讘 讗讚诐 诇讘专讱 注诇 讛专注讛 讻砖诐 砖诪讘专讱 注诇 讛讟讜讘讛, 讜讻谉 讗诐 讗诪专 诪讜讚讬诐 诪讜讚讬诐 诪砖转拽讬诐 讗讜转讜 讚讛讜讗讬诇 讜讻驻诇 讛讚讘专 讘诪拽讜诐 砖讗讬谉 诇讜诪专 讘讜 砖诪转讜讱 讛讬讗讜砖 讛讜讗 注讜砖讛 砖讛专讬 讻诇 讗讚诐 诪讜讞讝拽 诇讻讜讬谉 讻砖讛讜讗 诪讙讬注 诇诪讜讚讬诐 讬砖 诇驻拽驻拽 讘讜 砖讛讜讗 谞诪砖讱 讗讞专 砖转讬 专砖讜讬讜转 诪砖转拽讬谉 讗讜转讜 讜讘讙诪' 讗诪专讜 砖讛讗讜诪专 砖诪注 砖诪注 诪砖转拽讬诐 讗讜转讜 讗诐 讗诪专 驻住讜拽 砖诇诐 讜讻驻诇 讗讜转讜 诇讗诇转专 讗讘诇 讗诐 讛讜讗 讻讜驻诇 诪诇讛 讜诪诇讛 讗讬谉 诪砖转拽讬诐 讗讜转讜 讗诇讗 砖讛讚讘专 诪讙讜谞讛, 讜讬砖 诪驻专砖讬诐 讘讛驻讱, 讜讘转诇诪讜讚 讛诪注专讘 驻讬专砖讜 讚讜拽讗 讘爪讘讜专 讗讘诇 讬讞讬讚 转讞谞讜谞讬诐 讛诐 讜讗诐 诇讗 讻讬讜谉 讞讜讝专 讜讻讜驻诇讜, 讜诪讻讗谉 住诪讻讜 诇讜诪专 砖讗祝 讘转讜讗专讬诐 讻谉 讻诪讜 砖谞讘讗专 讘住诪讜讱:



讝讛讜 驻讬' 讛诪砖谞讛 讜讚讘专讬诐 砖讘讗讜 注诇讬讛 讘讙诪' 讗诇讜 讛谉, 诪砖讛 专讘讬谞讜 讗诪专 讘转讜专讛 讛讗诇 讛讙讚讜诇 讛讙讘讜专 讜讛谞讜专讗 讜讘讗讜 讗谞砖讬 讻谞住转 讛讙讚讜诇讛 讛转拽讬谞讜 转讬讘讜转 讗诇讜 讘转驻诇讛 讜讗讬谉 讗讚诐 专砖讗讬 诇讛讜住讬祝 讚讘专 诪注转讛, 讜诪讬 砖讛专讘讛 诇转讗专讜 讘转讗专讬诐 讻诪讜 砖讬讗诪专 讛讗讚讬专 讛讞讝拽 讜讛讗诪讬抓 讜讻讜' 讜讻讬讜爪讗 讘讛诐 讗讬谞讜 讗诇讗 讟讜注讛 讜讗讬谞讜 诪讜住讬祝 讗诇讗 讙讜专注, 讜讝讛讜 讗爪诇讬 诪讛 砖讗诪专讜 谞讜专讗 转讛诇讜转 讻诇讜诪专 砖讗祝 诇讛诇诇讜 讗谞讜 讬专讗讬诐 讻诪讜 砖讘讗专谞讜 讘驻转讬讞转 讛讞讘讜专, 讜讛讜讗 砖讗诪专讜 讘讛讛讜讗 讚谞讞讬转 拽诪讬讛 讚专' 讞谞讬谞讗 讗诪专 讛讗诇 讛讙讚讜诇 讛讙讘讜专 讜讛谞讜专讗 讛讗讚讬专 讛讞讝拽 讜讛讗诪讬抓 讜讙注专 讘讜 讜讗诪专 住讬讬诪转讬谞讛讜 诇砖讘讞讬 讚诪专讱 注讚 砖讛诪砖讬诇讜 讛注谞讬谉 诇诪诇讱 砖讛讬讜 诇讜 讗诇祝 讗诇驻讬 讚讬谞专讬 讝讛讘 讜讛讬讜 诪拽诇住讬谉 讗讜转讜 讘砖诇 讻住祝, 讜讛驻诇讙转 讛诪砖诇 讜转讜讻谉 注谞讬谞讜 诪讘讜讗专 讘住驻专讬 讞讻诪讬谞讜 讛讙讚讜诇讬诐 谞"注, 讜专讗砖讜谞讬 讛讙讗讜谞讬诐 讻转讘讜 讚讜拽讗 讘转驻诇讛 讗讘诇 讘讘拽砖讜转 讜转讞谞讜谞讬诐 讻诇 砖讗讬谞讜 讟讜注讛 讬专讘讛 讘砖讘讞讬讜 讻诪讛 砖讬专爪讛 讜讻谉 讛诪谞讛讙:





转讜住驻讜转 专讗"砖

讛讛讜讗 讚谞讞讬转 拽诪讬讛 讚专' 讞谞讬谞讗 讗诪专 讛讗诇 讛讙讚讜诇 讜讻讜'. 讜讘转驻诇讛 诪讬讬专讬 砖讗讬谉 诇讛讜住讬祝 注诇 诪讛 砖转拽谞讜 讗谞砖讬 讻谞讛"讙 讗讘诇 讘讬谞讜 诇讘讬谉 注爪诪讜 诇讬转 诇谉 讘讛:



讛讻诇 讘讬讚讬 砖诪讬诐 讞讜抓 诪讬专讗转 砖诪讬诐. 驻讬' 讻诇 诪讚讜转讬讜 砖诇 讗讚诐 砖讬砖 诇讜 诇讛转谞讛讙 讘讛诐 讻诇 讬诪讬讜 讙讜讝专讬谉 注诇讬讜 讘砖注转 诇讬讚讛 讞讻诐 讗讜 讟驻砖 讙讘讜专 讗讜 讞诇砖 注砖讬专 讗讜 注谞讬 讗讘诇 爪讚讬拽 讗讜 专砖注 诇讗 拽讗诪专, 讜讛讗 讚讗诪专讬' 讘驻' 讛诪拽讘诇 [讚祝 拽"讝:] 讜讘驻"拽 讚注讘讜讚转 讻讜讻讘讬诐 [讚祝 讙':] 讛讻诇 讘讬讚讬 砖诪讬诐 讞讜抓 诪爪谞讬诐 讜驻讞讬诐 讛讬讬谞讜 诪讗讜专注讜转 讛讘讗讜转 诇讗讚诐 讘讻诇 讬讜诐:



[讛讗 讚讗诪专 驻住讜拽讗 讜转谞讬讬讛. 驻讬专砖"讬 讗诪专 驻住讜拽讗 讜讻驻诇讬讛 诪砖转拽讬谉 诇讬讛 讚诪讞讝讬 讻砖转讬 专砖讜讬讜转, 诇驻讬讻讱 讗讜转谉 讘谞讬 讗讚诐 砖讗讜诪专讬谉 讘讬"讛 讗讞专 住讬讜诐 转驻讬诇转 谞注讬诇讛 砖谞讬 驻注诪讬诐 讗讜 讙' [驻注诪讬诐] 砖诪注 讬砖专讗诇 诪砖转拽讬谉 讗讜转讜 讚诪讞讝讬 讻砖转讬 专砖讜讬讜转 讗讘诇 诪讛 砖讗讜诪专讬诐 讝' 驻注诪讬诐 讛' 讛讜讗 讛讗诇讛讬诐 讻谞讙讚 讝' 专拽讬注讬诐 诪谞讛讙 讻砖专 讛讜讗 讚讘拽专讗 谞诪讬 讻转讬讘 讘' 驻注诪讬诐 讛' 讛讜讗 讛讗诇讛讬诐:





砖讬讟讛 诪拽讜讘爪转

讜讚讗讬 讚讗诪专讬转讜 诪砖诪讬讛 讚专' 讬讜讞谞谉 讛诇讻讛 讻专' 讗诇讬注讝专 讘讬讜诐 讟讜讘 砖讞诇 诇讛讬讜转 讘讗讞讚 讘砖讘转 - 诪砖讜诐 讚诇讬讻讗 讗诪爪注讬讜转 讗讜诪专 讗讜转讛 讘讛讜讚讗讛:


讗讟讜 讻诇 讛砖谞讛 讻讜诇讛 注讘讚讬谞谉 讻专讘讬 注拽讬讘讗 讚讛砖转讗 谞注讘讬讚 - 驻讬专讜砖 讚讻讬讜谉 讚诇讗 注讘讚讬谞谉 讻讜讜转讬讛 诇注讜诇诐 诇讗 讞砖讘讬谞谉 驻诇讜讙转讬讬讛讜 诇讻诇讜诐 讘讬讜诐 讟讜讘. 讗讘诇 讗讬 讛讜讜 驻诇讬讙讬 专讘谞谉 注诇讬讛 讚专' 讗诇讬注讝专 讻讬讜谉 讚注讘讚讬谞谉 讻讜讜转讬讬讛讜 讻讜诇讬 砖转讗 讞砖讬讘讗 驻诇讜讙转讬讬讛讜:


专' 讞讬讬讗 讘专 讗讘讗 讗诪专 谞专讗讬谉 讚讘专讬 专' 讗诇讬注讝专 讜讻讜':


讗诪专 专讘 讬讜住祝 讗谞谉 转拽讬谞讜 诇谉 专讘 讜砖诪讜讗诇 诪专讙谞讬转讗 讘讘讘诇 讜转讜讚讬注谞讜 诪砖驻讟讬 爪讚拽讱 - 讜讗转讬讗 讻专讘谞谉 讚讗诪专讬 讚讻讜诇诇讛 讘讘专讻讛 专讗砖讜谞讛 [砖诇 讞讜诇] 讜讛讻讬 谞诪讬 讘转讞诇转 讘专讻讛 讛住诪讜讻讛 诇砖诇砖 专讗砖讜谞讜转 讗诪专讬谞谉 诇讛 讜讻谉 讛诇讻讛:


诪转谞讬' 讛讗讜诪专 讬讘专讻讜讱 讟讜讘讬诐 讛专讬 讝讛 讚专讱 爪讚讜拽讬诐 - 驻讬专讜砖 讗讜转诐 砖讛砖驻注转 注诇讬讛诐 讟讜讘讛 讜讛诐 砖讘注讬诐 诪诇砖讜谉 讜谞砖讘注 诇讞诐 讜谞讛讬讛 讟讜讘讬诐. 讜讝讛讜 讚专讱 爪讚讜拽讬诐 讚诪砖诪注 砖诪驻谞讬 砖讗诪专讛 转讜专讛 讜讗讻诇转 讜砖讘注转 讛讜讗 讗讜诪专 砖讛砖讘注讬诐 讬砖 诇讛诐 诇讘专讱 讜诇讗 讛讗讞专讬诐 讜讗讬谞讜 讻谉. 讜讗讬讻讗 讚诇讗 讙专住讬 讛讻讗 讬讘专讻讜讱 讟讜讘讬诐 讚讛转诐 讘诪讙诇讛 讛讜讗 讚讙专住讬谞谉 诇讬讛 诪砖讜诐 讚讗讬讬专讬 讘讚专讻讬 讛爪讚讜拽讬诐 讗讘诇 讛讻讗 诇讗 讗讬讬专讬 讗诇讗 诪注谞讬谉 转驻诇讛 讜诇讗 讙专住讬 讗诇讗 讛讗讜诪专 注诇 拽谉 爪驻讜专 讬讙讬注讜 专讞诪讬讱 讜讻讜' 砖讗讜诪专 讻讱 讘转驻诇转讜 讗讘 讛专讞诪谉 砖讛讙讬注讜 专讞诪讬讜 注诇 拽谉 爪驻讜专 砖爪讜讬转 诇讗 转拽讞 讛讗诐 注诇 讛讘谞讬诐:


讜诪讜讚讬诐 诪讜讚讬诐 讻讜' - 驻讬专讜砖 讻砖讛讙讬注 讘转驻诇转讜 诇诪讜讚讬诐 讻讜驻诇讜:


诪驻谞讬 砖诪讟讬诇 拽谞讗讛 讘诪注砖讛 讘专讗砖讬转 - 驻讬专讜砖 砖讗讜诪专 砖讞住 注诇 讗诇讜 讬讜转专 诪砖讗专 诪注砖讬讜:


讜讗讬讻讗 讚讗诪专讬 诪驻谞讬 砖注讜砖讛 诪讚讜转讬讜 砖诇 讛拽讚讜砖 讘专讜讱 讛讜讗 专讞诪讬诐 讜讗讬谞谉 讗诇讗 讙讝讬专讜转 - 讜讻诪讜 砖讛诪诇讱 讙讜讝专 讜讬砖 注诇 讛注讘讚讬诐 诇注砖讜转 讻讱 讬砖 诇谞讜 诇注砖讜转 讻诇 诪讛 砖爪讜讛 注诇讬谞讜 讜讗驻讬诇讜 讛诪爪讜转 砖讛诐 讙讝讬专讜转 讜诇讗 讬讚注讬谞谉 讟注诪讬讬讛讜 讻讙讜谉 讻诇讗讬诐 讜驻专讛 讗讚讜诪讛 讜讻讬讜爪讗 讘讛谉. 讜注讜讚 讚讟注诪讗 讚拽谉 爪驻讜专 诇讗讜 诪砖讜诐 讞诪诇讛 讛讜讗 讚诪讗讬 砖谞讗 诪砖讞讬讟讛 砖讛讜转专讛 讘讛谉 讜诇讗讻讜诇 讘砖专谉 讛讬诇讻讱 讛讗讜诪专 讻讱 讟讜注讛 讛讜讗:


讗诪砖讜诇 诇讱 诪砖诇 诇诪讛 讛讚讘专 讚讜诪讛 诇诪诇讱 砖讛讬讜 诇讜 讗诇祝 讗诇驻讬诐 讚讬谞专讬 讝讛讘 讜诪拽诇住讬谉 讗讜转讜 讘砖诇 讻住祝 诇讗 讙谞讗讬 讛讜讗 诇讜 - 讜讗诪专 讛专诪讘"诐 讝"诇 诇讗 讗诪专 讜讛讬讜 诪拽诇住讬谉 讗讜转讜 讘讗诇祝 讚讬谞专讬 讝讛讘 砖讬讛讬讛 讛诪砖诇 讘讬谉 诪讜注讟 诇诪专讜讘讛 讗诇讗 讛讞讬诇讜拽 讘讬谉 讻住祝 诇讝讛讘 砖讛诐 诪讬谞讬谉 讞诇讜拽讬谉 诇讙诪专讬 讻讱 讻诇 讛砖讘讞讬诐 砖讗谞讜 讬讻讜诇讬诐 诇讜诪专 讗讬谞谉 讻诇诇 诪诪讬谉 砖讘讞 讜转讛诇讜转 讛讘讜专讗 讬转注诇讛 讻讬 讙讘讛讜 讜讬拽专讜 诇诪注诇讛 诇诪注诇讛 诪讗诇讛. 讜讛谞讬 诪讬诇讬 诇讗讚讻讜专讬 诪注讬谉 砖讘讞讬讛 讛讬诇讻讱 砖转讬拽讜转讗 注讚讬驻讗 诇谉 讗讘诇 诇住驻专 谞驻诇讗讜转讬讜 讜谞住讬讜 讜讙讘讜专讜转讬讜 讻诇 讛诪讜住讬祝 讛专讬 讝讛 诪砖讜讘讞 讜讝讛讜 讻诇 住驻专 转讛诇讬诐 讜转砖讘讞讜转 讛爪讚讬拽讬诐:


讗诪专 专' 讞谞讬谞讗 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 - 驻讬专讜砖 讻诇 注谞讬谉 讛讗讚诐 讗诐 讬讛讬讛 注砖讬专 讗讜 注谞讬 讗讜 讗专讜讱 讗讜 讙讜抓 讗讜讻诐 [砖讞讜专] 讗讜 讞讬讜专 讗讜 讞讻诐 讗讜 讟驻砖 讞讜抓 诪讬专讗转 砖诪讬诐. 讜诪爪讬谞讜 住讬讜注 诇专' 讞谞讬谞讗 诪讚讗诪专讬谞谉 讘谞讚讛 讚诪诇讗讱 讛诪诪讜谞讛 注诇 讛讛专讬讜谉 讻讜' 讻注讜专 讗讜 讬驻讛 讗专讜讱 讗讜 拽爪专 讜诇讗 讗诪专 爪讚讬拽 讗讜 专砖注:


讗讟讜 讬专讗讛 诪诇转讗 讝讜讟专转讗 讛讬讗 - 讚拽讗诪专 讻讬 讗诐 诇讬专讗讛 讗转 讛' 讜讻讜':


诇讗 拽砖讬讗 讛讗 讚讗诪专 诪诇转讗 诪诇转讗 讜讻讜驻诇讛 - 诪砖转拽讬谉 诇讬讛 讚讚诪讬 讻砖转讬 专砖讜讬讜转 讻讛讗讜诪专 诪讜讚讬诐 诪讜讚讬诐:


讛讗 讚讗诪专 驻住讜拽讗 驻住讜拽讗 讜讻讜驻诇讛 讗讞专 讻讱 - 诪讙讜谞讛 讛讜讗 讚讛讜讬 讗讘诇 砖转讜拽讬 诇讗 诪砖转拽讬谞谉 诇讬讛. 讜讬砖 砖驻讬专砖 讛驻讱 [注讬讬谉 砖诐 讘转讜住驻讜转 讚"讛 讗诪专 驻住讜拽讗 讜讻讜']:


讗诪专 诇讬讛 讞讘专讜转讗 讻诇驻讬 砖诪讬讗 - 驻讬专讜砖 砖诇讗 讬讻讜讬谉 讘转驻诇转讜 讻讗讚诐 砖诪讚讘专 注诐 讛讚讬讜讟 讞讘讬专讜 砖讗讬谞讜 诪砖讙讬讞:





诪讛专砖"讗 - 讞讬讚讜砖讬 讗讙讚讜转

注"讘 诪专讙谞讬转讗  讘讘讘诇 讻讜'. 讚拽讚拽 诇讜诪专 讘讘讘诇 讚讗驻砖专 诪砖讜诐 讘谞讬 讗"讬 诇讗 讛讜讜 诪转拽谞讬 诇讬讛 讻讬讜谉 讚讗讬谉 注讜砖讬谉 专拽 讬讜诐 讗' 讬讜"讟 讘专讜讘 讛砖谞讬诐 诇讗 讬讘讗 讬"讟 讘诪"砖 讚讗诐 讞诇 驻住讞 讘讬讜诐 讙' 讗讜 讘讬讜诐 讛' 诇讗 讬讘讗 讻诇诇 讗' 诪讛讬讜"讟 讘诪"砖 专拽 讗诐 讞诇 驻住讞 讘讬讜诐 讝' 讗讜 讘讬讜诐 讗' 讬讘讜讗 讬讜诐 讗' 诪讛讬"讟 讘诪讜"砖 讗讘诇 诪砖讜诐 讘谞讬 讘讘诇 砖讛讜讗 讞讜"诇 讜谞讜讛讙讬谉 砖谞讬 讬"讟 拽讜讚砖 讬讘讗 讘专讜讘 讛砖谞讬诐 讗讜 讬"讟 专讗砖讜谉 讗讜 讬"讟 砖谞讬 讘诪爪"砖 转拽讬谞讜 诇讬讛 砖驻讬专 讜讚讜"拽: 


讜讞讙讬  谞讚讘讛 讻讜'. 讬砖 诇注讬讬谉 诪讗讬 讜讞讙讬 谞讚讘讛 讗诐 专"诇 拽专讘谞讜转 谞讚讘讛 砖诪讘讬讗讬谉 讘讞讙 讛讗 诪住讬拽 讘诪住' 讘讬爪讛 (讬讟.) 讚诇讻"注 讗讬谉 诪拽专讬讘讬谉 谞讚专讬诐 讜谞讚讘讜转 讘讬讜"讟 讜讬"诇 讚讞讙讬 谞讚讘讛 专诪讝 注诇 讬"讟 砖谞讬 砖注讜砖讬谉 讘讞"诇 诪诪谞讛讙 讗讘讜转讬谞讜 讚拽专讬 诇讬讛 讞讙讬 谞讚讘讛 讻讬讜谉 砖讗讬谉 讞讬讬讘讬谉 讘讛 诪谉 讛转讜专讛 讜诪讝讛 讬转讬讬砖讘 谞诪讬 讚拽讗诪专 讚转拽讬谞讜 诇讬讛 讘讘讘诇 讚讝讛 讛谞讜住讞 讜讞讙讬 谞讚讘讛 诇讗 谞转拽谉 讗诇讗 讘讘讘诇 讜诇讗 讘讗"讬 讜拽"诇: 


拽讚砖转  讜讛讘讚诇转 讜转转谉 讻讜'. 讘谞讜住讞 住讚讜专讬诐 砖诇驻谞讬谞讜 讛讜住讬祝 讘讜 讛讘讚诇转 讜拽讚砖转 讗转 注诪讱 讬砖专讗诇 讘拽讚讜砖转讱 讜讘驻讬专讜砖 讛住讚讜专讬诐 讛讘讚诇转 砖谞讗诪专 讜讗讘讚讬诇 讗转讻诐 诪谉 讛注诪讬诐 讜讙讜'. 讗讘诇 讗"讻 讚住讚专 讛讘讚诇讜转 讛讜讗 诪讜谞讛 讛诇"诇 谞诪讬 讛诪讘讚讬诇 讘讬谉 拽讜讚砖 诇讞讜诇 讘讬谉 讗讜专 诇讞讜砖讱 讻诪"砖 讘讻诇 砖讗专 诪讜爪"砖 讜注讜讚 诇诪讛 砖讬谞讛 谞讜住讞讜 讻讗谉 诇讜诪专 讛讘讚诇转 讜拽讚砖转 讗转 注诪讱 讻讜' 讜讘砖讗专 诪讜"砖 讗讜诪专 讘讬谉 讬砖专讗诇 诇注诪讬诐 讜注"讻 谞专讗讛 讻诪"砖 讛转讜住驻讜转 讘驻专拽 注"驻 (拽讚.) 讘砖诐 专"讗 砖砖讗诇 诇专"转 诇诪讛 谞讛讙讜 诇讛讜住讬祝 讜诇讜诪专 讘讛讘讚诇讛 讘讬"讟 砖讞诇 诇讛讬讜转 讘诪"砖 讛讘讚诇转 讜拽讚砖转 讗转 注诪讱 讻讜' 讜讛砖讬讘 诇讜 专"转 诪砖讜诐 讞讬讘转 讻讜' 讛讘讚诇转 讜拽讚砖转 讗转 注诪讱 讬砖专讗诇 砖转讬 讛讘讚诇讜转 讘讬谉 讻讛谞讬诐 诇讜讬诐 讜讬砖专讗诇讬诐 讚讛讜讬 诪注讬谉 讞转讬诪讛 讘讬谉 拽讜讚砖 诇拽讜讚砖 注讻"诇 讜讛讗专讬讱 注"砖 讜转讜 诇讗 诪讬讚讬 讙诐 讛讻讗 讜讚讜"拽 讛讬讟讘: 


讞讬讬讘  讗讚诐 诇讘专讱 注诇 讛专注讛 讻讜'. 诪驻讜专砖 驻专拽 讛专讜讗讛 讜注"砖: 


砖诪讟讬诇  拽谞讗讛 讻讜'. 诇诪讗谉 讚住"诇 讛讻讬 讗驻砖专 讚诪爪讜讛 讝讜 诪爪讚 讛专讞诪讬诐 讛讬讗 讻诪讜 爪讚拽讛 讜讻诪讛 诪爪讜转 讗诇讗 讻讬讜谉 砖诪讝讻讬专 讻谉 讘转驻诇讛 讛专讬 讛讜讗 诪讟讬诇 拽谞讗讛 讘诪注砖讛 讻讜' 讻讗诇讜 讗诇讜 讛注讜驻讜转 谞讘专讗讜 讻谉 讘专讞诪讬诐 讜诇讗 砖讗专 谞讘专讗讬诐 讜讗讬谞讜 讻谉 讗诇讗 砖讻讜诇诐 谞讘专讗讜 讘专讞诪讬诐 讻诪"砖 讘讬讜诐 讘专讜讗 讛' 讗诇讛讬诐 讜讙讜': 


讜诪"讚  诪驻谞讬 砖注讜砖讛 诪讚讜转讬讜 讻讜' 专讞诪讬诐 讜讗讬谞谉 讗诇讗 讙讝讬专讜转. 专"诇 讘诪爪讜转 砖讗讬谉 诪驻讜专砖 讟注诪诐 讻诪讜 讘砖诇讜讞 讛拽谉 讻讬讜谉 讚讗讬谞讜 诪驻讜专砖 讘讛 讟注诐 讛诪爪讜讛 讗讬谉 讘讬讚讬谞讜 砖讛讬讗 诪爪讚 讛专讞诪讬诐 讗诇讗 砖讬砖 诇谞讜 诇拽讬讬诐 讗讜转诐 诪爪讚 讙讝讬专讜转讬讜 砖拽讘讜诇 讛砖讻专 注诇 讙讝讬专讜转讬讜 讛诐 讜讚讗讬 讘讬讜转专 讚讘专 砖讛砖讟谉 诪讜谞讛 讘讜 讻讚讗讬转讗 讘诪讚专砖讜转 讜诪讛 砖讬砖 诇讚拽讚拽 讘讝讛 讘讚讘专讬 讛转讜住' 驻专拽 讛拽讜专讗 注讜诪讚 注"砖 讘讞讚讜砖讬 讛诇讻讜转: 


讜专讘讛  谞诪讬 诇讞讚讜讚讬 讻讜'. 讛讗 讚诇讗 讛讬讜 诪砖转拽讬谉 讗讜转讜 讘转驻诇转讜 诇讗 专讘讛 讜诇讗 讗讘讬讬 讬"诇 讚诇讗讞专 转驻诇转讜 拽讗诪专 讚诪砖转拽讬谉 讗讜转讜 砖诇讗 讬注砖讛 讻谉 驻注诐 讗讞专转 讜讻谉 诇拽诪谉 讙讘讬 讛诪专讘讛 讘砖讘讞讜转 拽讗诪专 讛诪转讬谉 诇讜 注讚 讚住讬讬诐 讻讜' 讜拽"诇: 


讗转讜  讗谞砖讬 讻谞住转 讛讙讚讜诇讛 讜转拽谞讬谞讛讜 讘转驻诇讛 讻讜'. 讻诪驻讜专砖 驻专拽 讘讗 诇讜 (讬讜诪讗 住讟:) 讚讬专诪讬讛 诇讗 讗诪专 谞讜专讗 讜讚谞讬讗诇 诇讗 讗诪专 讙讘讜专 讗转讜 讗讬谞讛讜 讜讗诪专讜 讻讜' 讻诪驻讜专砖 砖诐: 


诪砖诇  讻讜' 砖讛讬讜 诇讜 讗诇祝 讗诇驻讬诐 讚讬谞专讬 讝讛讘 讻讜' 讘砖诇 讻住祝. 诇讻讗讜专讛 诇驻讬 讛谞诪砖诇 讛诇"诇 讜诪拽诇住讬谉 讗讜转讜 讘讗诇祝 讚讬谞专讬 讝讛讘 讻诪"砖 讘注"讬 砖讛拽砖讛 讛专讬讟讘"讗 注"砖 讜谞专讗讛 诇驻专砖 讚讗诇讜 讛讙' 砖讘讞讬诐 讛讙讚讜诇 讛讙讘讜专 讜讛谞讜专讗 讛诐 注讬拽专 砖讘讞讜 讬转' 讘"讛 讻诪驻讜专砖 驻专拽 讘讗 诇讜 (砖诐) 讜诪讚诪讛 诇讛讜 诇讚讬谞专讬 讝讛讘 砖诪拽诇住讬谉 讘讜 诪诇讱 讘"讜 讜讛讗讚讬专 讜注讝讜讝 讻讜' 讛诐 砖讘讞讜转 讛谞讜住驻讜转 诪讚诪讛 诇讛讜 诇讚讬谞专讬 讻住祝 讘诪诇讱 讘"讜 讜讛砖转讗 讛"拽 诇诪诇讱 讘"讜 砖诪拽诇住讬谉 讗讜转讜 讘转讞诇讛 讘讗诇祝 讗诇驻讬诐 讚讬谞专讬 讝讛讘 讜砖讜讘 讗诐 诪拽诇住讬谉 讗讜转讜 讗讞"讻 讘讚讬谞专讬 讻住祝 讗讬谉 讝讛 拽诇讜住讜 诇讙讘讬 拽诇讜住 讛专讗砖讜谉 讻谉 讛讚讘专 讛讝讛 讗讞专 砖拽诇住转讜 讘讛讙讚讜诇 讛讙讘讜专 讜讛谞讜专讗 砖讚讜诪讬谉 诇讚讬谞专讬 讝讛讘 讗讬谉 拽诇讜住讜 讘讗讚讬专 讜注讝讜讝 讻讜' 讛讚讜诪讬谉 诇讚讬谞专讬 讻住祝 讜讛讬讬谞讜 住讬讬诪转讬谞讛讜 诇讻讜诇讛讬 砖讘讞讬 讚诪专讱 讚讻诇 砖讗转讛 诪讜住讬祝 讘砖讘讞讜 讗讬谉 讝讛 拽诇讜住 诇讙讘讬 砖讘讞讜转 讛专讗砖讜谞讬诐 讜讻谉 讬砖 诇驻专砖 注讚"讝 诇讱 讚讜诪讬讛 转讛诇讛 讻讬 讛谞讜住驻讬诐 讗讬谞谉 砖讘讞 诇讙讘讬 讛专讗砖讜谞讬诐 讜拽"诇: 


诪诇转讗  讝讜讟专转讬 讻讜'. 诇讻讗讜专讛 讗讙讜驻讛 讚拽专讗 讛讜"诇 诇讚拽讚拽 讻谉 讚讻讬 讗诐 诇讬专讗讛 诪砖诪注 砖讗讬谞讜 诪讘拽砖 讜砖讜讗诇 诪诪讱 专拽 讚讘专 拽讟谉 砖讛讬讗 讛讬专讗讛 讜注讜讚 讬砖 砖诪拽砖讬诐 讘诪砖诇 讚诪讬讬转讬 诇讗讚诐 砖诪讘拽砖讬诐 诪诪谞讜 讻诇讬 讙讚讜诇 讻讜' 讚讗讬谉 讝讛 讚讜诪讛 讚讛讻讗 诪砖讛 讗"诇 诇讬砖专讗诇 讻谉 讻讬 讗诐 诇讬专讗讛 讜诇讙讘讬讛诐 讜讚讗讬 讚讜诪讛 讻讻诇讬 讙讚讜诇 讜谞专讗讛 注"驻 诪"砖 讻讬 讛讬专讗讛 谞讞诇拽转 诇砖谞讬 诪讬谞讬诐. 讛讗' 讛讬专讗讛 讛讟讘注讬转 讬专讗 诪注讜谞砖 讛驻讜专注谞讬讜转 讜讛讜讗 讚讜诪讛 诇讻诇讬 拽讟谉. 讜讛讘' 讬专讗讛 砖讻诇讬转 讬专讗 诪讚讘专 讛讙讚讜诇 讜谞讜专讗 讻诪"砖 讜讬讬专讗 讜讬讗诪专 诪讛 谞讜专讗 讜讙讜' 讜讛讜讗 讬专讗讛 砖诇讬诪讛 讚讜诪讛 诇讻诇讬 讙讚讜诇 讜讛砖转讗 讗讙讜驻讬讛 讚拽专讗 讻讬 讗诐 诇讬专讗讛 讜讚讗讬 讚讛讜讬 讬讚注 诇驻专砖 讚讛讬讬谞讜 讬专讗转 注讜谞砖 讚讛讬讗 讬专讗讛 讟讘注讬转 讜诪诇转讗 讝讜讟专转讬 讛讬讗 讘诪注诇讛 讗讘诇 专"讞 讚拽讗诪专 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 诪砖诪注 诇讬讛 讟驻讬 讚讛讬讬谞讜 讬专讗讛 讛砖讻诇讬转 讚讗讬谞讛 讘讬讚讬 砖诪讬诐 讻讬 讛讬讗 转诇讜讬讛 讘讘讞讬专讛 讗讘诇 讬专讗讛 讛讟讘注讬转 讛讬讗 拽爪转 讘讬讚讬 砖诪讬诐 诇讬专讗讜 讘注讜谞砖 讗讞专讬诐 讻诪"砖 驻' 讛讘注"讬 (讬讘诪讜转 住讙.) 讗讬谉 驻讜专注谞讜转 讘讗 诇注讜诇诐 讗诇讗 讘砖讘讬诇 讬砖专讗诇 诇讬专讗诐 讻讚讬 砖讬讞讝专讜 讘转砖讜讘讛 砖谞讗诪专 讗讱 转讬专讗讜 讗讜转讬 转拽讞讜 诪讜住专 讜讛砖转讗 讗驻讬诇讜 讘讬专讗讛 讛砖讻诇讬转 拽讗诪专 专"讞 讚诪诇转讗 讝讜讟专转讬 讛讬讗 诪讚诪讬讬转讬 诇讬讛 诪讻讬 讗诐 诇讬专讗讛 讜讗讛讗 驻专讬讱 诪讛讗 讚讗讬谉 诇讜 诇讛拽讘"讛 讘讘讬转 讙谞讝讬讜 讻讜' 讚讜讚讗讬 诪讬讬专讬 谞诪讬 讘讬专讗讛 讛砖诇讬诪讛 砖讻诇讬转 砖讛讬讗 讜讚讗讬 讚讘专 住讙讜诇讬 专讗讜讬 诇讛谞讬讞 讘讗讜爪专 讛' 砖讛讬讗 转诇讜讬讛 讘讘讞讬专转 讛讗讚诐 讜诇讗讜 诪诇转讗 讝讜讟专转讬 讛讬讗 讜讻诪"砖 专讗砖讬转 讞讻诪讛 讬专讗转 讛' 讜讙讜' 讜诪砖谞讬 讗讬谉 讻讚拽讗诪专讬谞谉 讚讗讬专讗讛 讛砖讻诇讬转 拽讗诪专 讻讬 讗诐 诇讬专讗讛 讜诇讗讜 诪砖讜诐 讚讝讜讟专转讬 讛讬讗 讘诪注诇讛 讗诇讗 讚诇讙讘讬 诪砖讛 谞诪讬 讛讬转讛 讗讜转讛 讛讬专讗讛 讛砖讻诇讬转 注诇 讬砖专讗诇 讻讬 专讗讜 讘讜 讚讘专 驻诇讗 讜谞讜专讗 讻讚讻转讬讘 讻讬 拽专谉 注讜专 驻谞讬讜 讜讬讬专讗讜 诪讙砖转 讗诇讬讜 讻讬 讬专讗转 注讜谞砖 诇讗 讛讬讛 注诇讬讛诐 诪诪砖讛 砖诇讗 讛讬讛 讘讬讚讜 诇注谞砖诐 讘诇讬 专砖讜转 讬转' 讘"讛 讜讻讬讜谉 讚讘讬专讗讛 讛砖讻诇讬转 讛砖讜讛 讬专讗转诐 诇讙讘讬 诪砖讛 讻诪讜 讙讘讬 讛拽讘"讛 拽讗诪专 砖驻讬专 诪讛 讛' 讗诇讛讬讱 砖讜讗诇 诪诪讱 讻讬 讗诐 诇讬专讗讛 讗讜转讜 讻诪讜 砖讬专讗转诐 讗讜转讬 讘讬专讗讛 砖讻诇讬转 讜注"讚 砖讗诪专 专讬讘"讝 讬"专 砖转讛讗 诪讜专讗 砖诪讬诐 注诇讬讻诐 讻诪讜专讗 讘"讜 讚讛讬讬谞讜 讘讬专讗讛 讛砖讻诇讬转 讜讝"砖 讘诪砖诇 讻诇讬 讙讚讜诇 讜讬砖 诇讜 讚讛讬讬谞讜 讬专讗讛 讛砖讻诇讬转 砖讛讬讗 讙讚讜诇讛 讘诪注诇讛 讜讬砖 诇讜 讚讛讬讬谞讜 讘讘讞讬专讛 讚讜诪讛 诇讜 讻讻诇讬 拽讟谉 诪砖讜诐 讚诪爪讜讬讛 讙诐 讻谉 诇讙讘讬 讘"讜 拽讟谉 讚讛讬讬谞讜 讬专讗讛 讛讟讘注讬转 讚讗讬谉 诇讜 砖讛讬讗 拽爪转 讘专砖讜转 讛拽讘"讛 讻诪"砖 诇注讬诇 讚讜诪讛 注诇讬讜 讻讻诇讬 讙讚讜诇 讜讚讜"拽:





讞讻诪转 砖诇诪讛

讙诪专讗 讘诪转谞讬' 谞诪讞拽 诪谉 讛注讜讘专 诇驻谞讬 讻讜' 注讚 住讜祝 讛诪砖谞讛:


砖诐 讜讗"专 讞谞讬谞讗 讛讻诇 讻讜'     讛讬讗 讚讗专"讞 讻讜' 讻爪"诇:


砖诐 诪诇转讗 讜转谞讬 诇讛 讻讜' 谞"讘 讜专讬"祝 驻讬' 诇讛讬驻讱 诪驻讬专砖"讬 讜讗讬谉 诇讛诐 讛讻专注 讜讬砖 诇讞讜砖 诇砖谞讬讛诐 讜拽"诇:


专砖"讬 讘讚"讛 讛"讙 讛诇讻讛 讻讜' 讜讛"驻 讗"诇 专讘讬 讝讬专讗 讻讜' 讻爪"诇:


讘讚"讛 讛诇讻讛 诪"讚 讻讜' 讘驻专拽讬谉 讜诪"讚 诪讟讬谉 讻讜' 讻爪"诇 讜讛住"讚:


讘讚"讛 讻专讞讘讗 讻讜' 诪讚讗诪专 专讘讬 讬讛讜讚讛 讻讜' 谞"讘 驻讬专讜砖 砖讛专讬 诇讗 讗诪专 专讘讬 讬讛讜讚讗 讗讜 专讘讬 讬讛讜讚讗 谞砖讬讗讛 讜讻"砖 讗讬 专讘讬 讬讛讜讚讛 讛谞砖讬讗 讚讛"诇 住转诐 专讘讬 讗诇讗 讚讚讬讬拽 诇诪讬诪专 诇讬砖谞讗 讚讻诇讬诇 转专讜讬讬讛讜 注讬讬谉 讘驻讬' 专砖"讬 讘驻专拽 诪拽讜诐 砖谞讛讙讜 讘讛讙讛转讬:


讘讗"讚 专"讬 谞砖讬讗讛 讻讜' 谞"讘 谞"诇 专"讬 讛谞砖讬讗 砖讛专讬 驻讬专砖"讬 诇讛讚讬讗 讘驻专拽 诪拽讜诐 砖谞讛讙讜 讚专讞讘讗 讛讜讛 讘讚专讗 讚讬讚讛讜 注"砖:





专砖"砖

讙诪专讗 讗诇讗 诪讟讬谉 讗转诪专 讚讗转诪专 讻讜'. 注讬' 讘住' 砖注"讞 砖注专 讬"讗 讗讜转 讻"讙 诪砖"讻 讘住讜讙讬讗 讝讜 讗讱 拽"诇 讚讛讗 讘讚讗转诪专 讚诪讬讬转讬 诇讬讻讗 诇诪"讚 讚专讬讜"讞 讗诪专 诪讟讬谉 讗砖专 诪驻谞讬 讻谉 谞专讗讛 讚讛讙讬讛 讛讙专"讗 讝"诇 讗转诪专 转讞转 讚讗转诪专 讜诇注谞"讚 讛"谞 专拽 诇讛驻讜讱 讛讙讬' 讜砖讻爪"诇 专讬讘"讗 讗诪专 诪砖讜诐 专讘讬谞讜 讛诇讻讛 讜专讬讜"讞 讗诪专 诪讜讚讬诐 讜讗"诇 (驻讬' 诪砖诪讬' 讚专讬讜"讞) 诪讟讬谉 讜专讞讘"讗 讗诪专 讙"讻 诪砖诪讬' 讚专讬讜"讞 谞专讗讬谉 讜讻"谞 诇讬 诪诇砖讜谉 专砖"讬 讘讚"讛 谞拽讜讟 讚专讞讘"讗 讘讬讚讱 讜讻"诪 拽爪转 注讜讚 讘讚"讛 诇讗 讛讗讬 讬讚注谞讗:





讛讙讛讜转 讬注讘"抓

讚讗诪专 专讞讘讗 讗诪专 专讘讬. 谞状讘 讛讬讜"讚 讟"住 诪砖诪讬讛 讚专讘 讬讛讜讚讛 拽讗"诇 讜注驻专砖状讬:


砖诐 诪讚专讘 讜砖诪讜讗诇 讬讚注谞讗 讚转拽讬谞讜 讻讜'. 谞"讘 讗注"讙 讚讗诪专讬谞谉 诇注讬诇 讗谞砖讬 讻谞讛"讙 转拽谞讜 讛讘讚诇讜转. 讛讗 砖谞讬谞谉 讛注砖讬专讜 拽讘注讜讛 注诇 讛讻讜住. 讜谞砖转讻讞讛 讘转驻诇讛. 讜讞讝专讜 专讘 讜砖诪讜讗诇 讜讬住讚讜讛:


砖诐 讛讗讜诪专 注诇 拽谉 爪驻讜专 讻讜'. 谞"讘 诪讻讗谉 谞专讗讛 砖讛讬讛 诪谞讛讙 拽讚讜诐 讘讬砖专讗诇 诇讛讜住讬祝 注诇 诪讟讘注 讗讻谞讛状讙. 讜注讬讬谉 诇拽诪谉 (讚祝 诇讚,讗) 诪注砖转 讚转诇诪讬讚讬诐 砖讬专讚讜 诇驻谞讬 讛转讬讘讛 讘驻谞讬 专"讗:


砖诐 讞讜抓 诪讬专讗转 砖诪讬诐 讻讜' 讻讬 讗诐 诇讬专讗讛 讻讜'. 谞"讘 讬砖 诇驻专砖 讛讛讜讻讞讛 诇讚专状讞. 诪砖讜诐 讚拽砖讬讗 诇讬讛 讗讬 住"讚 拽专讗 讻驻砖讟讬讛 讗讟讜 诪讬诇转讗 讝讜讟专转讬 讛讬讗 讚拽讗诪专 诪讛 讜讙讜'. 讗诇讗 讜讚讗讬 讛"驻 诪讛 讬讻讜诇 诇砖讗讜诇 诪诪讱 讻讬 讗诐 诇讬专讗讛. 砖讛讻诇 讘讬讚讜 讞讜抓 诪讝讜 讘诇讘讚 (讜诇驻讬讻讱 注讜砖讛 诪诪谞讛 讗讜爪专 讜住讙讜诇讛) 讜拽讚讞讬 转诇诪讜讚讗 诇注讜诇诐 讗讬诪讗 讗讬谉 讛讻讬 谞诪讬 诪讬诇转讗 讝讜讟专转讬 讛讬讗 诇讙讘讬讛 讚诪砖讛 讚讗讬讛讜 讚拽讗诪专 诇讛. 讗"讛 诇讗 转讬讚讜拽 诪讬谞讛 诪讬讚讬 讚讗讬谞讜 讘讬讚讬 砖诪讬诐 讻诇诇. 讗诇讗 讚讘专 讞砖讜讘 讛讜讗 讜讬拽专 讛诪爪讬讗讜转:





讘谉 讬讛讜讬讚注

诪指砖讈指诇 诇职诪侄诇侄讱职 砖讈侄讛指讬讜旨 诪职砖讈址讘旨职讞执讬谉 讗讜止转讜止 讘旨职讗侄诇侄祝 讗植诇指驻执讬诐 讚旨执讬谞职专值讬 讻旨侄住侄祝, 讜职讛指讬讜旨 诇讜止 讗侄诇侄祝 讗植诇指驻执讬诐 讚旨执讬谞职专值讬 讝指讛指讘, 讜址讛植诇止讗 讙旨职谞址讗讬 讛讜旨讗 诇讜止. 诪拽砖讬诐 讗诪讗讬 谞拽讬讟 讛砖讬谞讜讬 讗' 讘讻住祝 讜讗' 讘讝讛讘, 诇讬诪讗 讘转专讜讜讬讬讛讜 讘讻住祝, 讗讜 讘讝讛讘, 讜讬讗诪专 讻讱 诪砖讘讞讬谉 讗讜转讜 讘讗诇祝 讻住祝 讜讬砖 诇讜 讗诇驻讬 讗诇驻讬诐 讚讬谞专讬 讻住祝? 讜谞专讗讛 诇讬 注转讛 砖讗诪专 讻住祝 讜讝讛讘 讗讝 转讬讘转 讙旨职谞址讗讬 拽讗讬 注诇 讛诪砖讘讞, 讚讟讬驻砖 讛讜讗 讜诇讗 讬讚注 诇讛讘讞讬谉 讘讬谉 讛讻住祝 讜讘讬谉 讛讝讛讘, 诪讛 砖讗讬谉 讻谉 讗讬 讛讜讛 谞拽讬讟 讘' 爪讚讚讬谉 讘诪讬谉 讗讞讚, 诪讜讻专讞 诇驻专砖 讙旨职谞址讗讬 拽讗讬 注诇 讛诪砖转讘讞 讜讻谞讙讚讛 讘谞诪砖诇 拽砖讛 讛讚讘专.



讗值讬谉 诇职讛址拽旨指讚讜止砖讈 讘旨指专讜旨讱职 讛讜旨讗 讘旨职讘值讬转 讙旨职谞指讝指讬讜, 讗侄诇旨指讗 讗讜止爪指专 砖讈侄诇 讬执专职讗址转 砖讈指诪址讬执诐. 讬砖 诇讛拽砖讜转 诪讛 诇砖诇讜诇 讘讝讛, 讜注讜讚 诇诪讛 讗诪专 讘旨职讘值讬转 讙旨职谞指讝指讬讜? 讜谞专讗讛 诇讬 讘住"讚 讬讚讜注 砖讬砖 讘' 诪讬谞讬 讬专讗讛, 讗' 讬专讗转 讛注讜谞砖 讜讝讜 讙专讜注讛, 讜讗' 讬专讗转 讛专讜诪诪讜转 讜讝讜 诪砖讜讘讞转, 讜讝讜 讬专讗转 讛专讜诪诪讜转 诪爪讜讬讛 讗爪诇 讛诪诇讗讻讬诐 讜讻诇 爪讘讗 讛砖诪讬诐, 讜诇讻谉 转转讬讬讞住 讝讜 诇砖诪讬诐, 讜诇讝讛 讗诪专 讜执讬讛执讬 诪讜止专指讗 砖指讈诪址讬执诐 注植诇值讬讻侄诐, 专爪讜谞讜 诇讜诪专 讬专讗讛 砖讬专讗讬诐 爪讘讗 讛砖诪讬诐 诪讛拽讘"讛 砖讛讬讗 讬专讗转 讛专讜诪诪讜转 转讛讬讛 注诇讬讻诐, 讜讗讬谉 诪讬 砖诪讻讬专 讘讬谉 讬专讗讛 讝讜 诇讬专讗讛 讝讜 讗诇讗 讛拽讘"讛, 讻讬 讚讘专 讝讛 诪住讜专 诇诇讘, 讜讗驻讬诇讜 讛诪诇讗讻讬诐 讗讬谉 诪讻讬专讬诐 讘诇讘, 讜专拽 讛讜讗 讬转讘专讱 讬讜讚注 转注诇讜诪讜转 诇讘, 讜诇讝讛 讗诪专 讗讬谉 诇讛拽讘"讛 讘旨职讘值讬转 讙旨职谞指讝指讬讜 讚讬讬拽讗, 讻讬 讗诇讬讜 讚讜拽讗 谞讙诇讛, 讗诇讗 讗讜爪专 砖诇 讬专讗转 砖诪讬诐, 讻诇讜诪专 讬专讗转 讛专讜诪诪讜转 砖讛讬讗 谞讛讜讙讛 讘砖诪讬诐. 讗讬 谞诪讬 讗诪专 讘旨职讘值讬转 讙旨职谞指讝指讬讜 讻讬 '讛讻诇 讘讬讚讬 砖诪讬诐 讞讜抓 诪讬专讗转 砖诪讬诐', 谞诪爪讗 讛讻诇 谞讙讝专 讘讚讬讘讜专 讜专拽 讛讬专讗讛 谞砖讗专讛 谞住转专转 讜谞注诇诪转, 砖诇讗 讬爪讗讛 讘讙讝讬专转讜 讬转讘专讱 诪谉 讛讻讞.



讗址讟讜旨 讬执专职讗指讛 诪执诇旨职转指讗 讝讜旨讟职专指转指讗 讛执讬讗? 讛讗 讚诇讗 讛拽砖讛 注诇 讛讻转讜讘 讘注爪诪讜, 谞专讗讛 诇讬 讘住"讚 讚讘诇讗讜 讛讻讬 讛讜讛 诪驻专砖 诪指讛 砖诐 讚讘专, 砖讛讜讗 讛注谞讜讛 砖谞拽专讗转 诪指讛, 讻诪讜 讜职谞址讞职谞讜旨 诪指讛, 讜讛讻讬 拽讗诪专 砖讈止讗值诇 诪执诪旨职讱指 诪讚转 诪指讛, 砖转讛讬讛 讘注诇 注谞讜讛 诇爪讜专讱 讛讬专讗讛, 讻讬 讛砖诇诐 讘诪讚转 注谞讜讛 讬砖讬讙 讛讬专讗讛, 讜诇注讜诇诐 讛讬专讗讛 讙讚讜诇讛 讛讬讗, 讗讱 注转讛 砖讗诪专 讛址讻旨止诇 讘旨执讬讚值讬 砖讈指诪址讬执诐 讜讻讜' 讜讬诇讬祝 诇讛 诪讛讗讬 拽专讗, 谞诪爪讗 诪驻专砖 诇拽专讗 讛讻讬 诪指讛 砖讈止讗值诇 诪执诪旨职讱指, 专爪讜谞讜 诇讜诪专 '讚讘专 诪讜注讟' 砖讜讗诇 诪注诪讱, 讜诇讗 讚讘专 诪专讜讘讛 讜诇讛讻讬 驻专讬讱 讗讟讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇讗 诪讟讬谉 讗转诪专. 注讬讬谉 转砖讜讘转 讚讘专 砖诪讜讗诇 (住讬诪谉 拽讬讚):


讘诪转谞讬' 讛讗讜诪专 注诇 拽谉 爪驻讜专. 注' 讝讜讛"拽 驻' 讗诪讜专 注诇 驻住讜拽 讗讚诐 讜讘讛诪讛 转讜砖讬注 讛'. 讜讘诪讚专砖 专讘讛 驻专砖转 讻讬 转爪讗 (驻"讜):





驻谞讬 讬讛讜砖注

讘讙诪专讗 讗"诇 专讘讬谞讗 诇专讘讗 讛诇讻转讗 诪讗讬 讗"诇 讻讬 拽讬讚讜砖 讻讜'  讜谞专讗讛 讚讛讗 讚驻砖讬讟讗 诇讬讛 讚拽讬讚讜砖 讚讗注"讙 讚诪拽讚砖 讘爪诇讜转讗 诪拽讚砖 讗讻住讗 讗祝 注"讙 讚砖讬讬讱 讘讬讛 谞诪讬 讛讗讬 住驻讬拽讗 讙讜驻讗 讗讬 讛讜讬 讘专讻讛 砖讗讬谞讛 爪专讬讻讛 讗讜 诇讗 讻讬 讛讬讻讬 讚诪住驻拽讗 诇谉 讘讛讘讚诇讛 诪讛"讟 讻讚诪砖诪注 诇注讬诇 讘砖诪注转讬谉. 讗诇讗 讚讘拽讬讚讜砖 讜讚讗讬 讟注诪讗 专讘讛 讗讬讻讗 讚讛讗 拽讬讚讜砖 注诇 讛讬讬谉 诪砖诪注 讘驻' 注专讘讬 驻住讞讬诐 讚讛讜讬 讚讗讜专讬讬转讗 讜讗祝 诇砖讬讟转 讛转讜住' 砖诐 讜讘驻"拽 讚谞讝讬专 讚祝 讚' 讚拽讬讚讜砖 注诇 讛讬讬谉 诇讗讜 诪讚讗讜专讬讬转讗 诪诪砖 讛讜讗 诪"诪 讗住诪讻转讗 讘注诇诪讗 诪讬讛讗 讛讜讬. 讜注讜讚 讚讗讻转讬 讜讚讗讬 注讬拽专 讝讻讬专讛 讛讜讬 诪讚讗讜专讬讬转讗 讚诪讛"讟 讻转讘讜 讛驻讜住拽讬诐 讚讗祝 诪讬 砖讗讬谉 诇讜 讬讬谉 诪拽讚砖 讗驻转 讻讚讗讬转讗 讘驻' 注专讘讬 驻住讞讬诐 注"砖 讘转讜住'. 讜讗"讻 诇驻"讝 讜讚讗讬 砖讬讬讱 诇拽讘讜注 诇拽讚讜砖转 讛讬讜诐 讘专讻讛 诪讬讜讞讚转 讘驻谞讬 注爪诪讛. 讜诪讛 砖转拽谞讜 讞讻诪讬诐 诇拽讘讜注 拽讚讜砖转 讛讬讜诐 讘转驻诇讛 讘讘专讻讛 诪讬讜讞讚转 讗注"讙 讚诇讘转专 讛讻讬 诪拽讚砖 讗讻住讗 讗驻"讛 诇讗 诪讞讝讬 讻讘专讻讛 砖讗讬谞讛 爪专讬讻讛 谞"诇 诪砖讜诐 讚爪专讬讱 诇讛讜住讬祝 诪讞讜诇 注诇 讛拽讜讚砖 讜讻诇 讻诪讛 讚诪拽讚诪讬谞谉 拽讚讜砖转 讛讬讜诐 讟驻讬 注讚讬祝 诪砖"讛 讻讬讜谉 讚转驻诇讛 诪拽诪讬 住注讜讚讛 讛讬讗 讜讘讛讗讬 砖注转讗 讚转驻诇讛 讞诇 注诇讬讜 拽讚讜砖转 砖讘转 诪砖讜诐 转讜住驻转 讻讚诪砖诪注 诇注讬诇 讚祝 讻"讝 讘讛讗 讚专讘 诪爪诇讬 讻诪"砖 砖诐 讛转讜住' 诪砖"讛 爪专讬讱 诇讛讝讻讬专 讘讗讜转讛 砖注讛 拽讚讜砖转 讛讬讜诐. 讜注讜讚 讘诇讗"讛 爪专讬讱 诇讜诪专 讘砖讘转 讜讬讜"讟 讝' 讘专讻讜转 砖转拽谞讜 讻谞讙讚 讝' 拽讜诇讜转 讻讚讗讬转讗 诇注讬诇 讚祝 讻"讟 讜讗"讻 讘专讻讛 讗诪爪注讬转 讛讬讬谞讜 砖诇 拽讚讜砖转 讛讬讜诐 讻讚驻专讬砖讬转 砖诐 讛专讬 诇驻谞讬谞讜 讚砖讬讬讱 诇讛讝讻讬专 拽讚讜砖转 讛讬讜诐 讘转驻讬诇讛 讜注诇 讛讻讜住 诪注讬拽专 转拽谞转 讞讻诪讬诐 讜诪砖"讛 诇讗 讛讜讬 讻讘专讻讛 砖讗讬谞讛 爪专讬讻讛 诪砖讗"讻 诇注谞讬谉 讛讘讚诇讛 讚诇讗 砖讬讬讱 诇讛谞讱 讟注诪讬 讻诇诇 讚讛讘讚诇讛 注诇 讛讻讜住 诇讗 讗砖讻讞谉 专诪讬讝讗 讘讗讜专讬讬转讗 讜诪砖讜诐 讛讜住驻讛 诪讞讜诇 注诇 讛拽讜讚砖 讻"砖 讚诇讗 砖讬讬讱 讘讬讛 讚讗讚专讘讛 讻诇 诪讛 讚诪讗讞专讬谞谉 诇讛 诇拽讚讜砖转 讛讬讜诐 讟驻讬 注讚讬祝 讜讗"讻 诇驻"讝 砖驻讬专 讬砖 诇讛住转驻拽 讘诪讬 砖讛讘讚讬诇 讘转驻诇讛 讗诐 爪专讬讱 诇讛讘讚讬诇 注诇 讛讻讜住 讗讜 诇讗. 讜讛讬讬谞讜 诪砖讜诐 讚讛讜讬 讻讘专讻讛 砖讗讬谞讛 爪专讬讻讛 讜讗驻"讛 驻砖讬讟 专讘讗 砖驻讬专 讚讻讬 拽讚讜砖 讗讬转 诇谉 诇诪讬注讘讚 讘讛讘讚诇讛 讜诪砖"讛 爪专讬讱 诇讛讘讚讬诇 讘砖谞讬讛诐 讘转驻诇讛 讜注诇 讛讻讜住 讜讛讬讬谞讜 讚讻讬讜谉 讚住讜祝 住讜祝 讬砖 诇讛讘讚诇讛 讘转驻诇讛 转拽谞讛 拽讘讜注讛 诪讚专讘谞谉 讘转讞诇转 转拽谞讛 讚讗谞砖讬 讻讛"讙 讻砖讛注谞讜 讜诇讗 讛讬讛 诇讛诐 讬讬谉 讜讻谉 诇讛讘讚诇讛 注诇 讛讻讜住 谞诪讬 转拽谞讛 拽讘讜注讛 讛讬讗 讻砖讛注砖讬专讜 讗讞"讻 讜诪砖"讛 讻砖讞讝专讜 讜讛注谞讜 讜拽讘注讜讛 注诇 讛转驻诇讛 讜讛讬讬谞讜 讘讘专讻讛 砖讗讬谞讛 诪讬讜讞讚转 讗诇讗 砖讻讜诇诇 讗讜转讛 讘讗转讛 讞讜谞谉 讜讗"讻 诪讬 砖讬砖 诇讜 讬讬谉 爪专讬讱 诇讛讘讚讬诇 讙"讻 注诇 讛讻讜住 讘讘专讻讛 诪讬讜讞讚转 讻讚诪注讬拽专讗 讜诇讗 讛讜讬 讻讘专讻讛 砖讗讬谞讛 爪专讬讻讛 诪砖讜诐 讚讬砖 诇谞讜 诇讛砖讜讜转 讛讘讚诇讛 诇拽讚讜砖 讻讚讗砖讻讞谉 讘讻诪讛 讚讜讻转讬 讜讻讚诪砖诪注 讘驻"拽 讚谞讝讬专 讚祝 讚' 讻谉 谞"诇 谞讻讜谉 讜讚讜"拽:


砖诐 讛讛讜讗 讚谞讞讬转 拽诪讬讛 讚专讘讬 讞谞讬谞讗 讗诪专 讻讜' 讛讗讚讬专 讜讛注讝讜讝 讻讜' 讗诪专 诇讬讛 住讬讬诪转讬谞讛讜 诇讻讜诇讛讜 砖讘讞讬 讚诪专讱. 讜讻转讘 讛专讗"砖 讝"诇 讚讛讬讬谞讜 讚讜拽讗 讘转驻诇转 讬"讞 讗住讜专 诇讛讜住讬祝 讘砖讘讞讬诐 讬讜转专 诪诪讛 砖转拽谞讜 讗谞砖讬 讻讛"讙 讗讘诇 讘讬谞讜 诇讘讬谉 注爪诪讜 诇讬转 诇谉 讘讛 讜讻谉 讻转讘 讛专砖讘"讗 讝"诇 讘砖诐 专讘讬谞讜 讛讗讬 讙讗讜谉. 讗诇讗 讚讬砖 诇讚拽讚拽 诪讛 讟注诐 讬砖 讘讝讛 诇讞诇拽 讘讻讛"讙 讚讛讗 诇诪讗讬 讚诪住讬拽 专讘讬 讞谞讬谞讗 讟注诪讗 讚诪诇转讗 诪砖诇 诇诪诇讱 讘砖专 讜讚诐 讻讜' 讚讙谞讗讬 讛讜讗 诇讜 讗"讻 砖讬讬讱 讛"讟 讗驻讬' 砖诇讗 讘转驻诇转 讬"讞. 讜诇讻讗讜专讛 讛讬讛 谞专讗讛 讚讚讜拽讗 讘转驻诇转 讬"讞 爪专讬讱 砖讬讛讗 讚讜诪讛 讘注讬谞讬讜 讻讗讬诇讜 砖讻讬谞讛 砖专讜讬讛 讻谞讙讚讜 诪砖"讛 砖讬讬讱 讛讗讬 诪砖诇 诇诪诇讱 砖诪拽诇住讬谉 讗讜转讜 讘驻谞讬讜 讜讻诇 诪讛 砖诪专讘讛 诇住驻专 讘砖讘讞讜 讙谞讗讬 讛讜讗 诇讜 诪砖讗"讻 砖诇讗 讘砖注转 转驻诇转 讬"讞 诇讗 砖讬讬讱 讛"讟 讗诇讗 讚诇讻讗讜专讛 讗讬驻讻讗 诪住转讘专讗 讚讛讗 讘诪诇讱 讘砖专 讜讚诐 讗讚专讘讗 讘驻谞讬讜 诇讬讻讗 拽驻讬讚讗 讻讜诇讬 讛讗讬 讗诐 讗讬谞讜 讗讜诪专 讻诇 砖讘讞讜 讚讛讗 拽讬讬"诇 讗讬谉 讗讜诪专讬诐 讘驻谞讬讜 讗诇讗 诪拽爪转 砖讘讞讜 讜砖诇讗 讘驻谞讬讜 讻诇 砖讘讞讜. 讜讻"砖 诇讙讘讬 讛拽讘"讛 讚诪诇讗 讻诇 讛讗专抓 讻讘讜讚讜 讜诇讗 砖讬讬讱 诇讞诇拽 讻诇诇 讜谞专讗讛 诇注"讚 讚讜讚讗讬 注讬拽专 讚讬谞讗 讚专讛"讙 讜讛专砖讘"讗 讜讛专讗"砖 讚讘专讬诐 诪讜讻专讞讬诐 讛诐 讚讗"讗 诇讜诪专 讚诇注讜诇诐 讬砖 讗讬住讜专 诇讛专讘讜转 讘砖讘讞讜 砖诇 诪拽讜诐 讗诇讗 诇讜诪专 讛讗诇 讛讙讚讜诇 讛讙讘讜专 讜讛谞讜专讗 诇讞讜讚 讜诇讗 讬讜转专 讚讛讗 诪爪讬谞讜 讘讻诪讛 讚讜讻转讬 讘谞讘讬讗讬诐 讜讘讻转讜讘讬诐 砖诪讚讘专讬诐 讘砖讘讞讬诐 讜转讜讗专讬诐 讗讞专讬诐 讻谞讙讚 讛诪拽讜诐 讻讙讜谉 讚讜讚 砖讗诪专 诇讱 讛' 讛讙讚讜诇讛 讜讛讙讘讜专讛 讜讛转驻讗专转 讜讛谞爪讞 讜讛讛讜讚 讜讗驻讬诇讜 讘转讜专讛 谞诪讬 讗砖讻讞谉 砖讛专讬 诪砖讛 讛讝讻讬专 讬"讙 诪讚讜转 专讞讜诐 讜讞谞讜谉 讗专讱 讗驻讬诐 讜专讘 讞住讚 讜讻谉 讘诪讬讻讛 讜讘讻诇 讛谞讘讬讗讬诐 讜讗注"讙 讚讻讜诇诐 讘专讜讞 讛拽讚砖 讗诪专讬谞讛讜 讗驻"讛 讗讬转 诇谉 诇诪讬诇祝 诪讬谞讬讬讛讜 讚讗讬谉 讗讬住讜专 诇讛专讘讜转 讘砖讘讞讜 砖诇 诪拽讜诐 讜诪诪讬诇讗 诇讗 砖讬讬讱 讛讗讬 诪砖诇 诇诪诇讱 讚诪讬讬转讬 专讘讬 讞谞讬谞讗. 讗注"讻 讚讛讻诇 诇驻讬 讛讝诪谉 讜讛注转 讚诇驻注诪讬诐 讜诇驻专拽讬诐 讻砖讗讚诐 爪专讬讱 诇讛转驻诇诇 讜诇讘拽砖 专讞诪讬诐 讘讗讬讝讛 注谞讬谉 诪砖讗诇转 爪专讻讬讜 诇驻讬 诪讛 砖讛讜讗 讜讚讗讬 爪专讬讱 诇讜 诇注讜专专 诪讚讜转 讛注诇讬讜谞讜转 讛爪专讬讻讬诐 诇讗讜转讜 注谞讬谉 讜诪砖"讛 讬砖 诇讜 诇讛讝讻讬专 讛砖讘讞讬诐 讜转讗专讬诐 讛砖讬讬讻讬诐 诇讗讜转谉 讛诪讚讜转 讜讗讞"讻 讬转驻诇诇 讜讛讬讬谞讜 讟注诪讗 讚诪砖讛 砖讘讗讜转讜 砖注讛 诇诪讚讜 讛拽讘"讛 诇讜诪专 住讚专 讛讬"讙 诪讚讜转 讜讘诪专讙诇讬诐 诇讗 讛讝讻讬专 诪砖讛 讗诇讗 诪拽爪转谉 讜讛讬讬谞讜 谞诪讬 诪讛"讟 讚诇讗 讛讬讛 爪专讬讱 诇注讜专专 讘讗讜转讜 砖注讛 讗诇讗 诇讗讜转谉 诪讚讜转 讘诇讘讚 讜讻讛"讙 讘讚讜讚 讜诪讬讻讛 讜讘谞讘讬讗讬诐 砖讗诪专讜 砖讘讞讬诐 讜转讜讗专讬诐 诇注转讜转 讬讚讜注讬诐 诇驻讬 讛爪讜专讱 诇注讜专专 讗讜转谉 砖讛讬讜 爪专讬讻讬谉 诇讛诐. 讜讻讛"讙 讗砖讻讞谉 谞诪讬 讘诪诇讱 讘砖专 讜讚诐 讻砖讗讚诐 诪讘拽砖 诪讗转讜 讞住讚 讜专讞诪讬诐 诪住讚专 诇驻谞讬讜 砖讘讞讜 砖诪诇讱 专讞诪讬诐 讛讜讗 讜讞驻抓 讘讞住讚 讜诪讬 砖诪讘拽砖 诪讗转讜 讚讬谉 注诇 讞讘讬专讜 诪讝讻讬专 诇驻谞讬讜 砖讛讜讗 转拽讬祝 讜讘注诇 讬讻讜诇转 诪诇讱 讘诪砖驻讟 讬注诪讬讚 讗专抓 讜讻讛"讙 讛讻诇 诇驻讬 讛爪讜专讱 讜讗讬谉 讘讝讛 讙谞讗讬 诇诪诇讱 讘诪讛 砖讗讜诪专 诪拽爪转 砖讘讞讜 砖讛专讬 讗讬谞讜 诪讝讻讬专 讗诇讗 诪讛 砖爪讜专讱 诇讜 讘讗讜转讜 砖注讛 讜转讜 诇讗 讚诪讬 诇诪砖诇 讛拽讬诇讜住 讘讚讬谞专讬 讻住祝 诇讙讘讬 讝讛讘 诪砖讗"讻 讘转驻诇转 讬"讞 砖讛谉 转驻诇讜转 拽讘讜注讜转 诇注讜诇诐 讘注谞讬谉 讗' 讜讻谉 讛砖讗诇讜转 爪专讻讬诐 讙"讻 讘注谞讬谉 讗' 讘讻诇 转驻诇讜转讬讜 讜讻讬讜谉 砖讗谞砖讬 讻谞住转 讛讙讚讜诇讛 诇讗 转拽谞讜 讗诇讗 诇讜诪专 讛讗诇 讛讙讚讜诇 讛讙讘讜专 讜讛谞讜专讗 砖讘讗诇讜 讛砖讘讞讬诐 讬砖 讚讬 讜讛讜转专 诇注讜专专 讛诪讚讜转 讛砖讬讬讻讬诐 诇讬"讞 讘专讻讜转 讜讗诐 讻谉 讗讬谉 诇讛讜住讬祝 讬讜转专 注诇 讗诇讜 讚讘讻讛"讙 讚讜诪讛 诪诪砖 诇诪诇讱 讘砖专 讜讚诐 砖诪拽诇住讬谉 讗讜转讜 讘砖讘讞讬诐 讗讞专讬诐 砖讗讬谞谉 诇爪讜专讱 诪讬 砖诪讘拽砖 诪诪谞讜 讗诇讗 讚专讱 讞谞讜驻讛 诪专讘讛 诇住驻专 讘砖讘讞讜 讚讜讚讗讬 讘讻讛"讙 讙谞讗讬 讛讜讗 诇讜 讻讬讜谉 砖讗"讗 诇讛讝讻讬专 讻诇 砖讘讞讜 讜讻诇 砖讻谉 讘诪诇讱 诪诇讻讬 讛诪诇讻讬诐 讛拽讘"讛 砖讻诇 讛诪专讘讛 讬讜转专 诪转拽谞转 讗谞砖讬 讻谞住转 讛讙讚讜诇讛 讬砖 讙谞讗讬 讜讗讬住讜专 讘讚讘专 讻谞"诇 讜讛专讘讛 讬砖 诇讚拽讚拽 讘讝讛 讘注谞讬谉 讛驻讬讜讟讬诐 讜砖讘讞讬诐 讜转讜讗专讬诐 讚砖讬专 讛讬讞讜讚 讜讻讬讜爪讗 讘讛诐 砖讻讘专 谞讞诇拽讜 讘讛诐 讙讚讜诇讬诐 讛拽讚诪讜谞讬诐 讜讛讗讞专讜谞讬诐 讝讛 讗讜诪专 讘讻讛 讜讝讛 讗讜诪专 讘讻讛 讜诇驻讬 讛"讟 讚驻专讬砖讬转 讗驻砖专 诇讞诇拽 讘讻诪讛 讙讜讜谞讬 讗讘诇 诪讛 谞注砖讛 讛谞讞 诇讛诐 诇讬砖专讗诇 谞讛专讬 谞讛专讬 讜驻砖讟讬 讜讻诪讜 砖讗讘讗专 讘拽"讗:





爪诇"讞

讛讗讜诪专 注诇 拽谉 爪驻讜专 讜讻讜'. 诇砖讜谉 讛专诪讘"诐 讘驻讬专讜砖 讛诪砖谞讛 注谞讬谉 诪讛 砖讗诪专讜 注诇 拽"爪 讜讻讜' 砖讬讗诪专 讻诪讜 砖讞诪诇转 注诇 拽谉 爪驻讜专 讜讻讜' 讻谉 专讞诐 注诇讬谞讜. 讜讻谉 驻讬专砖 讛讘专讟谞讜专讛 讜讻讘专 专讗讬转讬 诪讬 砖转诪讛 讛诇讗 住讬讜诐 讚讘专 讝讛 诇讗 谞讝讻专 讘诪砖谞讛 讗讘诇 讟注讜转 讛讜讗 讘讬讚诐 砖讛转谞讗 拽诪"诇 砖讗讬谉 诪谞讬讞讬谉 讗讜转讜 诇住讬讬诐 讚讘专讬讜 讜诪砖转拽讬谉 讗讜转讜 转讬讻祝 讘转讞诇转 讚讘专讬讜:


讜讛专诪讘"诐 讘驻"讟 诪讛诇' 转驻诇讛 讛诇' 讝' 讻转讘 诪讬 砖讗诪专 讘转讞谞讜谞讬诐 诪讬 砖专讬讞诐 注诇 拽谉 爪驻讜专 讜讻讜'. 讗讜 砖诇讗 诇砖讞讜讟 讗讜转讜 讜讗转 讘谞讜 讘讬讜诐 讗' 讬专讞诐 注诇讬谞讜 讜讻讬讜爪讗 讘注谞讬谉 讝讛 诪砖转拽讬谉 讗讜转讜 诪驻谞讬 砖诪爪讜转 讗诇讜 讙讝讬专讜转 讛讻转讜讘 讛谉 讜讻讜'. 讛谞讛 讛讜住讬祝 讛专诪讘"诐 诪爪讜转 讗讜转讜 讜讗"讘 砖讗讬谞讜 砖讻讜讬 讘诪砖谞讛 讜讗诪谞诐 讛讜讗 讘讬专讜砖诇诪讬 讻讗谉. 讗讱 讗祝 砖讗讬谉 诇讛拽砖讜转 注诇 转谞讗 讚诪砖谞转讬谞讜 砖诇讗 讛讘讬讗 讙诐 诪爪讜转 讗讜转讜 讜讗"讘 讚讗讟讜 讻讬 专讜讻诇讗 诇讞砖讜讘. 讗讘诇 讛讗 拽砖讬讗 诇诪讛 谞拽讬讟 讛转谞讗 拽谉 爪驻讜专 砖讛讜讗 讘诪砖谞讛 转讜专讛 讜诇讗 谞拽讬讟 讗讜转讜 讜讗"讘 砖讛讜讗 讘驻' 讗诪讜专. 讜谞专讗讛 诪砖讜诐 讚讘诪爪讜转 拽"爪 讻转讬讘 诇诪注谉 讬讬讟讘 诇讱 讜讛讗专讻转 讬诪讬诐 讜讛讬' 讛讜讛 讗诪讬谞讗 诇驻专砖 砖讛讻转讜讘 讗讜诪专 砖讻砖诐 砖讗转讛 诪专讞诐 注诇 拽"爪 讻讱 讬专讞诐 讛拽"讘讛 注诇讬讱 讜讗"讻 驻转讞 诇谞讜 讛讻转讜讘 驻转讞 诇注讜专专 专讞诪讬诐 讘注诇讬讜谞讬诐 注"讬 拽讬讜诐 诪爪讜讛 讝讜 砖砖专砖讛 讛讜讗 讛专讞诪谞讜转. 诇讻讱 讗砖诪注讬谞谉 讛转谞讗 砖诇讗 讻谉 讛讜讗 讜讙诐 诪爪讜讛 讝讜 讙讝讬专转 讛诪诇讱 讛讬讗 讜讛砖讻专 诇诪注谉 讬讬讟讘 讜讙讜诪专 讛讜讗 注诇 拽讬讜诐 讙讝讬专转 讛诪诇讱 诪诇讻讜 砖诇 注讜诇诐:


讜专讘讛 谞诪讬 诇讞讚讜讚讬 诇讗讘讬讬 讛讜讗 讚讘注讬. 讛讚讘专 讬驻诇讗 诪讛 讞讬讚讜讚 砖讬讬讱 讘讚讘专 讛诪驻讜专砖 讘诪砖谞讛. 讜讘讬诇讚讜转讬 砖诪注转讬 诪讛专讘 讛诪讗讛"讙 讛讞住讬讚 讛诪驻讜专住诐 诪讜讛专"专 诪专讚讻讬 讝爪"诇 讞转谉 专' 讛讬专砖诇 讚谞爪拽专 诪讘专讗讚 诇驻讬 砖讘诪砖谞讛 诇讗 谞讝讻专 讛住讬讜诐 讻谉 转专讞诐 注诇讬谞讜 讜讗讬讻讗 诇诪讬诪专 讚讚讜拽讗 拽讗诪专讛 讛诪砖谞讛 砖讘讚专讱 讝讛 讛讜讗 讚讘专 砖讗讬谞讜 谞讻讜谉 讗讘诇 讗诐 诪住讬讬诐 讚专讱 讘拽砖讛 诇注讜专专 专讞诪讬诐 注诇讬谞讜 砖专讬. 讜讝讛 讻讬讜谉 专讘讛 讻诪讛 讬讚注 讛讗讬 诇专爪讜讬讬 诇诪专讬' 砖诪注讜专专 讛专爪讜谉 注诇讬谞讜. 讜讛拽砖讛 诇讜 讗讘讬讬 讜讛专讬 诪砖转拽讬谉 讗讜转讜 转谞谉 讗"讻 注讚讬讬谉 诇讗 砖诪注谞讜 诪讛 专爪讜谞讜 诇住讬讬诐. 讜讗注驻讬"讻 诪砖转拽讬谉 讗讜转讜 诪讻诇诇 砖讘讻诇 注谞讬谉 讗住讜专. 讜注讬讬谉 诪"砖 注诇 讚讘专讬 讛专诪讘"诐 讘驻讛"诪 讜讝讛讜 讛讞讬讚讜讚 砖诇 讗讘讬讬 讜讚讘专讬 驻讬 讞讻诐 讞谉: 讜讗诪谞诐 讗讻转讬 讚讘专讬讜 讞住专讬诐 转讘诇讬谉 讚诇诪讛 讛讬' 讛"讗 诇讜诪专 讚讚讜拽讗 砖诇讗 讚专讱 讘拽砖讛 讗住讬专 讗讘诇 讚专讱 转驻诇' 讜讘拽砖' 讬讛讬' 谞讻讜谉 讜讗谞谉 专讗讬谞讜 砖讘讗诪转 谞讛驻讜讱 讛讜讗 讜讻诪讜"砖 讛转讬讜"讟 讘诪砖谞转讬谞讜 讚讚讜拽讗 讚专讱 转驻诇讛 讜讘拽砖讛 诪砖转拽讬谉 讗讜转讜. 讜讛专讘 讛讞住讬讚 讛谞"诇 讛讟注讬诐 讚讘专讬讜 注"驻讬 转讬拽讜谞讬 讛讝讜讛专. 讜讗谞讜 讗讬谉 诇谞讜 注住拽 讘谞住转专讜转. 讜讗诪专转讬 诇讛讟注讬诐 讚讘专讬讜 注"驻讬 诪讛 砖专讗讬转讬 讘住讜讙讬讗 讝讜 讘讬专讜砖诇诪讬 注诇 诪砖谞转讬谞讜 讜讝"诇 讛讬专讜砖诇诪讬 注诇 诪砖谞转讬谞讜 专' 讬爪讞拽 讘砖诐 专' 住讬诪讜谉 讻拽讜专讗 转讙专 注诇 诪讚讜转讬讜 砖诇 讛拽"讘讛 注诇 拽谉 爪驻讜专 讛讙讬注讜 专讞诪讬讱 讜注诇 讗讜转讜 讛讗讬砖 诇讗 讛讙讬注讜 专讞诪讬讱 注讬讬谉 讘讬专讜砖诇诪讬. 讜谞诪爪讗 诪砖谞转讬谞讜 讬砖 诇驻专砖 讘住讬讬诐 讚专讱 讘转诪讬' 砖注诇 爪驻讜专 专讞诪转 讜注诇讬 诇讗 专讞诪转 讜讝讛 讜讚讗讬 专讗讜讬 诇讙注讜专 讘讜 讗讘诇 讘讗讜诪专 讚专讱 讘拽砖讛 讻诪讜 讛讗讬 讚谞讞讬转 拽诪讬' 讚专讘讛 砖住讬讬诐 讞讜住 讜专讞诐 注诇讬谞讜 砖驻讬专 讚诪讬. 讜讝讛讜 砖讻讬讜谉 专讘讛 砖讗诪专 讻诪讛 讬讚注 讜讻讜' 讜讗讘讬讬 讛拽砖讛 讗讜转讜 砖讛专讬 诪砖转拽讬谉 讗讜转讜 转谞谉 讜讻讚讘专讬 讛专讘 讛讞住讬讚 讛谞"诇:


讜讗诪专 专"讞 讛讻诇 讘讬讚讬 砖诪讬诐 讜讻讜' 砖谞讗诪专 讜讻讜' 砖讜讗诇 诪注诪讱 讜讙讜'. 讗驻砖专 诇讬转谉 讘讝讛 讟注诐 注诇 诇砖讜谉 讛讻转讜讘 讚谞拽讟 诇砖讜谉 砖讜讗诇 讜讛讬' 讬讻讜诇 诇讻转讜讘 诪讘拽砖 诪注诪讱 讚讻讘专 讗专讝"诇 讘驻住讜拽 诪讬 讛拽讚诪谞讬 讜讗砖诇诐 砖讗讬谉 砖讜诐 讗讚诐 注讜砖讛 讚讘专 砖讬拽讚讬诐 讛讜讗 讟讜讘讛 诇讛拽"讘讛 讗讘诇 谞讛驻讜讱 讛讬讗 砖讛拽"讘讛 讛拽讚讬诐 诇讜 讛讟讜讘 讻讬 讻诇讬诐 讗讚诐 诪拽讬讬诐 诪爪讜转 诪讬诇讛 讗诐 诇讗 谞转谉 诇讜 讛拽"讘讛 讘谉 讻诇讜诐 注讜砖讛 爪讬爪讬转 讗诐 诇讗 谞转谉 诇讜 讛拽"讘讛 讘讙讚. 讜讻谉 爪讚拽讜转 讜诪注砖专讜转 讜专讜讘 讛诪爪讜转 讘讻诇诐 讛拽讚讬诐 讛拽"讘讛 讟讜讘讛 诇讛讗讚诐 讜讗讬谉 讛讗讚诐 注讜砖讛 讚讘专 讟讜讘 讘砖诇讜 讻讬 讗诐 讘砖诇 讛拽"讘讛. 讜讻诪讜 砖砖谞讬谞讜 讘驻"讙 诪讗讘讜转 转谉 诇讜 诪砖诇讜 砖讗转讛 讜砖诇讱 砖诇讜. 讘讗讜驻谉 砖讗讬谉 诇砖讜诐 讗讚诐 砖讜诐 讞讜讘 讗爪诇 讛拽"讘讛 注讘讜专 诪注砖讬讜 讛讟讜讘讬诐 讻讬 讻讘专 讛拽讚讬诐 诇讜 讛拽"讘讛 讗讱 讛拽"讘讛 讘专讜讘 讞住讚讜 诪砖诇诐 砖讻专 诇讛讗讚诐 讻讗诇讜 讛讗讚诐 注砖讛 诪砖诇讜. 讜讗诪谞诐 讘讬专讗转 砖诪讬诐 讝讛 诪住专 讛拽"讘讛 讘讬讚 讛讗讚诐 讜诇讗 讛拽讚讬诐 诇讜 讛拽"讘讛 砖讜诐 讚讘专 诇讝讛 讜讛讘专讬专讛 讞驻砖讬转 诇讙诪专讬 讘讬讚 讛讗讚诐 讗诐 讛讗讚诐 诪拽讬讬诐 诪爪讜转 讬专讗转 砖诪讬诐 讻专讗讜讬 讛拽"讘讛 讻讘讬讻讜诇 讞讬讬讘 诇砖诇诐 诇讜 砖讻专讜 讜讘讝讛 讛讗讚诐 讛拽讚讬诐 讻讘讬讻讜诇 诇讛诇讜讜转 诇讛砖诐 讬转讘专讱 讜讝讛讜 砖专诪讝 讛讻转讜讘 诪讛 讛' 讗诇拽讬讱 砖讜讗诇 诪注诪讱 砖讛拽"讘讛 讬讛讬' 讛砖讜讗诇 讜讗转讛 转讛讬' 讛诪砖讗讬诇 讝讛 讗讬谞讜 讘砖讜诐 诪爪讜讛 讻讬 讗诐 诇讬专讗讛 讘讝讛 砖驻讬专 讛拽"讘讛 讛砖讜讗诇 诪注诪讱 讜讗转讛 讛诪砖讗讬诇. 讜讗诪谞诐 讗诪专讜 诇砖讜谉 砖讗诇讛 讜诇讗 诇砖讜谉 讛诇讜讗讛 讻讬 砖讗诇讛 讛讜讗 讚讘专 讛讞讜讝专 讘注讬谉 讻诪讜转 砖讛讜讗 讜讛诇讜讗讛 讛讜讗 讛谞讬转谉 诇讛讜爪讗讛 讜诪砖诇诐 转诪讜专转讜 讻诪讜 讗诐 讻住祝 转诇讜讛 砖诇讛讜爪讗讛 谞讬转谞讜 讜驻讜专注 诪注讜转 讗讞专讬诐. 讜讘讗诪转 砖讻专 诪爪讜讛 讛讬讗 讛诪爪讜讛 讘注爪诪讛 讻诪讜转 砖拽讬讬诪讛 讻讬 讛注讜讛"讘 讗讬谉 讘讜 讗讻讬诇讛 讜砖转讬' 专拽 诇讬讛谞讜转 诪讝讬讜 讛砖讻讬谞讛 讜诇讝讻讜转 诇讛砖讬讘 讛砖讙讛 谞驻诇讗讛 讜讝讛讜 注爪诪讜 拽讬讜诐 讛诪爪讬转 讘注讜讛"讝 讘讻诇 诪爪讬转 诪转讚讘拽 讘砖讻讬谞讛 讗诇讗 砖讘注讜讛"讝 注讬谞讬 讘砖专 诇谞讜 讜讗讬谉 讗谞讜 讬讻讜诇讬诐 诇讛砖讬讘 讛讚讘讬拽讜转 讛讝讛 讜诇注转讬讚 诇讘讜讗 谞讝讻讛 诇讞讝讜转 诇诪驻专注 讛讚讘讬拽讜转 砖注砖讬谞讜 讘注转 拽讬讜诐 讛诪爪讜讛 讜讝讛讜 讻讜讜谞转 专讝"诇 砖砖讻专 诪爪讜讛 诪爪讜讛. 谞诪爪讗 砖讬讬讱 讘讝讛 诇砖讜谉 砖讗诇讛 砖讛讜讗 讞讜讝专 讘注讬谉:


讗"诇 专"驻 诇讗讘讬讬 讜讚诇诪讗 诪注讬拽专讗 诇讗 讻讬讜谉 诇讘讜 讜讻讜'. 讛讗 讚诇讗 讛拽砖讛 讻谉 注诇 诪砖谞转讬谞讜 讚诇诪讛 诪砖转拽讬谉 讗讜转讜 讘讗诪专讜 诪讜讚讬诐 诪讜讚讬诐 讜讚诇诪讗 诪注讬拽专讗 诇讗 讻讬讜谉 诇讘讜. 讜讗讜诇讬  讚诪讜讚讬诐 讗诐 诇讗 讻讬讜谉 诇讘讜 讗"爪 诇讞讝讜专 诇讗诪专讜 诪砖讗"讻 讘驻住讜拽 砖诪注 讻诪讘讜讗专 讚祝 讬"讙 注"讘 讜讻谉 讛讜讗 讘砖"注 住讬诪谉 住' 住注讬祝 讛'. 讜注讜讚 谞诇注"讚 诇转专抓 讚诇讗 注诇 讛诪砖谞讛 讜诇讗 注诇 专' 讝讬专讗 讚讗诪专 讛讗讜诪专 砖诪注 砖诪注 讻讗讜诪专 诪讜讚讬诐 诪讜讚讬诐 讚诪讬 讛讬' 讬讻讜诇 诇讛拽砖讜转 诇驻讬 砖讛诪砖谞讛 讜讻谉 专"讝 砖讗诪专讜 诪砖转拽讬谉 讗讜转讜 诪讬讬专讬 讘讗讜诪专 驻住讜拽讗 驻住讜拽讗 讜转谞讬 诇讬' 讜讻驻讬专砖"讬 讜讗讬 住"讚 诪讛 砖讗讜诪专 砖谞讬转 讛讜讗 诪砖讜诐 讚诇讗 讻讬讜谉 诇讘讜 讗"讻 转讻祝 讻砖讗诪专 讛讚讬讘讜专 讛专讗砖讜谉 讘诇讬 讻讜讜谞讛 转讬讻祝 讛讬' 诇讜 诇讞讝讜专 讜诇讜诪专 讛讚讘讜专 砖谞讬转 转讬讻祝 讘讻讜讜谞讛 讜诇诪讛 讛诪转讬谉 注讚 讻诇讜转讜 讻诇 讛驻住讜拽 讜讝讛 讚讜讞拽 诇讜诪专 砖诇讗 谞讝讻专 诇讬转谉 诇讘 砖诇讗 讻讬讜谉 驻讚 讙诪专讜 讻诇 讛驻住讜拽 讗"讜 砖讬砖 注诐 诇讘讘讜 讚讘专 讘诇讬注诇 砖讬砖 砖谞讬 专砖讜讬讜转 诇讻讱 诪砖转拽讬谉 讗讜转讜 讜注拽专 拽讜砖讬讬转讜 注诇 讚诪讜拽讬 诪讛 砖转谞讬讗 砖讛讜讗 诪讙讜谞讛 讘讗讜诪专 诪诇转讗 诪诇转讗 注"讝 讛拽砖讛 诇诪讛 讛讜讗 诪讙讜谞讛 讜讚诇诪讗 诪注讬拽专讗 诇讗 讻讬讜谉. 讜讘讝讛 谞讬讞讗 讚诪砖谞讬 讞讘专讜转讗 讻诇驻讬 砖诪讬讗 讗诐 诇讗 讻讬讜谉 诪讞讬谞谉 诇讬' 讘诪专讝驻转讗 讜讻讜' 讜讗诐 拽讜砖讬讬转讜 讛讬' 注诇 诪讛 讚诪砖转拽讬谉 讗讜转讜 讗"讻 诇讗 诪砖谞讬 诪讬讚讬 讜讗讟讜 讘砖讘讬诇 砖注砖讛 砖诇讗 讻讛讜讙谉 讜诇讗 讻讬讜谉 讘专讗砖讜谞讛 讜专讗讜讬 诇讛讻讜转讜 讘诪专讝驻转讗 讚谞驻讞讗 讘砖讘讬诇 讝讛 诇讗 讬转拽谉 诪讛 砖注讬讜转 讜诇讜诪专 砖谞讬转 讘讻讜谞讛. 讗讘诇 诇驻诪"砖 砖讛拽讜砖讬讗 讛讬讗 专拽 注诇 讛讘专讬讬转讗 砖讗诪专讛 砖讛讜讗 诪讙讜谞讛 讛拽砖讛 讚诇诪讛 讛讜讗 诪讙讜谞讛 讜讚诇诪讗 诪注讬拽专讗 诇讗 讻讬讜谉 诇讘讜 诪砖谞讬 砖驻讬专 讚讘砖讘讬诇 讝讛 注爪诪讜 砖诇讗 讻讬讜谉 讛讜讗 诪讙讜谞讛 讚讞讘专讜转讗 讻诇驻讬 砖诪讬讗 讜诪诪讬诇讗 诪讜讻讞 讚讛讗 讚讞砖讘讬谞谉 诇诪讙讜谞讛 讛讬讬谞讜 讘讗讜诪专 诪诇转讗 诪诇转讗. 讜讝讛讜 讻讜谞转 讛转讜住' 讘讚"讛 驻住讜拽讗 讜讻讜' 砖讻转讘讜 注诇 驻讬专讜砖讜 砖诇 讘讛"讙 砖讗讬谉 诇砖讜谉 讛讙诪专讗 诪砖诪注 讻驻讬专讜砖讜. 讜讛诪讛专砖"讗 转诪讛 注诇 讚讘专 讛诐 诪讛讬讻谉 诪砖诪注 诇讛讜 诇砖讜谉 讛讙诪' 讚诇讗 讻驻讬专讜砖讜 砖诇 讘讛"讙 讜诇驻诪"砖 谞讬讞讗:


讜讗诪谞诐 讚注转 讘讛"讙 谞诇注"讚 讚住"诇 讛住讘专 诇讛讬驻讱 讚讘讗讜诪专 驻住讜拽' 讜驻住讜拽讗 砖讙诪专 讛驻住讜拽 砖诪注 讜讞讝专 讜讗诪专讜 砖谞讬转 砖讬讬讱 诇诪讬诪专 讜讚诇诪讗 诪注讬拽专讗 诇讗 讻讬讜谉 讜诇讗 谞讝讻专 讻诇诇 注讚 讙诪专讜 讛驻住讜拽 讗讝 谞讝讻专 讜讗诪专讜 砖谞讬转 讘讻讜讜谞讛. 讗讘诇 讘讗诪专讜 诪诇转讗 讜诪诇转讗 诇讬讻讗 诇诪讬诪专 讚诪注讬拽专讗 诇讗 讻讬讜谉 砖讻讬讜谉 砖讗诪专 砖诪注 砖诪注 讗诐 讛讬' 诪讞诪转 讞住专讜谉 讛讻讜讜谞讛 讘专讗砖讜谞讛 讛专讬 讞讝讬谞谉 砖谞讝讻专 讘讻讜讜谞转讜 讜讗诪专讜 砖谞讬转 讜讗讬讱 转讬讻祝 讗诪专 讬砖专讗诇 讬砖专讗诇 砖谞讬 驻注诪讬诐 诪讞诪转 讞住专讜谉 讻讜谞讛 讗讬讱 讻讛专祝 注讬谉 谞讝讻专 讜讻讛专祝 注讬谉 转讻祝 讞讝专 讜砖讻讞 讜讻讬讜谉 砖讛讜讻讞谞讜 砖注拽专 讛拽讜砖讬' 讜讚诇诪讗 诪注拽专讗 诇讗 讻讬讜谉 讜讻讜' 讛讜讗 注诇 诪讛 砖讗诪专 砖讛讜讗 诪讙讜谞讛 讻诪讜 砖讛讜讻讞转讬 诪讚诪砖谞讬 讞讘专讜转讗 讻诇驻讬 砖诪讬讗 讗"讻 诪诪讬诇讗 讚驻住讜拽讗 讜驻住讜拽讗 讛讜讗 诪讙讜谞讛 讜诪诇转讗 诪诇转讗 诪砖转拽讬谞谉 诇讬':





诪专讗讬转 讛注讬谉

讜专讘讛 诇讞讚讜讚讬 诇讗讘讬讬 讛讜讗 讚讘注讬 专讘讬诐. 讛讜拽砖讛 诇讛诐 讚诪讛 砖讬讬讱 诇讞讚讜讚讬 讘讚讘专 砖讛讜讗 诪砖谞讛 砖诇讬诪讛. 讜讛专讘 注讬讜谉 讬注拽讘 讝"诇 转讬专抓 讚讘诪转谞讬转讬谉 拽讗诪专 诇砖讜谉 专讞诪谞讜转 讜诇讛讻讬 讗诪专 讞住转 讚讗讬谞讜 专讞诪谞讜转 讜讛讗专讬讱 讘讝讛 注"砖 讘讗讜专讱 讜诇讗 谞讛讬专讗 讚讞住转 谞诪讬 讛讜讗 诇砖讜谉 专讞诪谞讜转 讛讙诐 讚讛讜讬 讬讜转专 诪讜注讟 讜诇驻讬 讛讟注诪讬诐 讛讻诇 讗讞讚 讜讗讬谉 诇讛讗专讬讱 讘讻诇 讚讘专讬 讛专讘 讝"诇. 讜讗驻砖专 诇讜诪专 讚诪讗讬 讚转谞谉 讘诪转谞讬转讬谉 讛讬讬谞讜 砖讗讜诪专 砖讟注诐 诇砖诇讞 讗转 讛讗诐 讛讬讬谞讜 诪讟注诐 专讞诪谞讜转 讜诇讝讛 诪砖转拽讬谉 讗讜转讜 砖诪讟讬诇 拽谞讗讛 讗"谞 砖注讜砖讛 诪讚讜转讬讜 专讞诪讬诐 讜讛诐 讙讝专讜转. 讗诪谞诐 讝讛 诇讗 讗诪专 讚讟注诐 砖诇讞 转砖诇讞 讗转 讛讗诐 诪砖讜诐 专讞诪讬诐 专拽 讛讜讗 注砖讛 讚专讱 讘拽砖讛 砖讬专讞诐 注诇讬谞讜 讜讝讛讜 注讬拽专 讻讜谞转讜 专拽 讗诪专 讗转讛 讞住转 注诇 讛拽谉 诪讟注诐 讛讻诪讜住 讜讛讬讗 讙讝专讛 讞讜住 讜专讞诐 注诇讬谞讜 诪讟注诐 砖讛讜讗 讻诪讜住 讗爪诇讱 讘讝讻讜转 讗讘讜转 讜讻讬讜爪讗. 讝讛 讗驻砖专 诇讟注讜转. 讜专讘讛 讘注讗 诇讞讚讜讚讬 讗讬 讗讘讬讬 住讘专 砖讬砖 诇讞诇拽 讻谉 讜诇讻谉 讗"诇 讻诪讛 讬讚注 诇专爪讜讬讬 讜讗讘讬讬 讛砖讬讘讜 讚诪砖转拽讬谉 讗讜转讜 转谞谉 讗驻讬诇讜 砖讗诪专 讘讚专讱 讝讛 诇讗讜 砖驻讬专 注讘讚. 讜讙诐 专讘讛 讻谉 讚注转讜 讜诪讛 砖诇讗 诪讬讞讛 讘讜 讗驻砖专 砖诇讗 讛讬讛 讘诪拽讜诐 讜讘注转 砖讬讜讻诇 诇讛砖转讬拽讜 讜讗讞"讻 诪讬讞讛 讘讜 讜讚讜拽 讛讟讘:


讗讬谉 诇讙讘讬 诪砖讛 诪讬诇转讗 讝讜讟专转讬. 讗驻砖专 讚讬专讗讛 讛讜讗 讘诪诇讻讜转 讜诪砖讛 专讘讬谞讜 讗讞讜讝 讘讚注转 讜讘讬住讜讚 讗讘讗. 讜讻讘讬讻讜诇 讛讜讗 讘注诇讛 讚诪讟专讜谞讬转讗:





驻转讞 注讬谞讬诐

专' 讝讬专讗 讜讻讜' 讗"诇 讜讚讗讬 讚讗诪专讬转讜 诪砖诪讬讛 讚专' 讬讜讞谞谉 讜讻讜' 驻讬专讜砖 诪砖讜诐 讚专' 讝讬专讗 住讘专 讚专' 讬讜讞谞谉 讗诪专 谞专讗讬谉 讚讗诪专 专' 讝讬专讗 诇拽诪谉 谞拽讜讟 讚专' 讞讬讬讗 讘专 讗讘讗 讘讬讚讱 讚讚讬讬拽 讜讙诪讬专 砖诪注转讗 讜讻讜' 讜讛讬讬谞讜 讚讙诪讬专 诪专讘讬讛 专' 讬讜讞谞谉 讜诇讻谉 砖讗诇 讗诐 讗诪专讜 讛诇讻讛. 讜讗"诇 诇讗讜 讛诇讻讛 讗转诪专 诪砖诐 专"讬 讗诇讗 诪讟讬谉. 讚讗转诪专 讜讻讜' 诪砖讜诐 专讘讬谞讜 讛诇讻讛 讜讗诪专讬 诇讛 驻讬' 诪砖讜诐 专讘讬谞讜 诪讟讬谉 讜讟注诪诐 讻专' 讝讬专讗 讚驻专讬讱 讛诇讻讛 诪讻诇诇 讚驻诇讬讙讬. 讜专' 讞讬讬讗 讘专 讗讘讗 驻讬专讜砖 诪砖诐 专' 讬讜讞谞谉 讗诪专 谞专讗讬谉. 讜专讘 讬讜住祝 讗诪专 诇讗 讛讗讬 讬讚注谞讗 讜讻讜' 驻讬' 诪讜讚讬诐 诪讟讬谉 谞专讗讬谉 讗诇讗 诪讚专讘 讜砖诪讜讗诇 讬讚注谞讗 讚驻诇讬讙讬 专讘谞谉 注诇 专"讗 讚讛讗 转拽讬谞讜 讜讻讜' 讜诪讜讻专讞 讻专讘谞谉 讜讚讜拽 讛讬讟讘:


专砖"讬 讚"讛 讻专讞讘讗 讜讬砖 驻讜转专讬谉 讜讻讜' 注诪"砖 专砖"讬 讘讘讬爪讛 讚祝 讬"讗 讚讙诐 砖诐 讚讞讛 驻讬专讜砖 讝讛 讜讬砖 拽爪转 砖讬谞讜讬 讘讚讘专讬讜 讜拽砖讛 讚讘驻住讞讬诐 讚祝 谞"讘 专砖"讬 讻转讘 驻讬专讜砖 讝讛 砖讚讞讛 讘住转诐. 住讚专 讛讚讜专讜转 讚祝 拽诪"讞 讜注"砖 砖讛讗专讬讱 讜讛注讬专 注讜讚 注诇 讝讛 注砖"讘:

